Royal Canin Suva hrana za štence Mini Starter 1kg - Laptopovi, računari, bela tehnika, televizori, bicikle, igracke - Jakov Sistem Online Shop\nPočetnaKućni ljubimci PET ShopPsiHrana za pseHrana za štenceRoyal Canin Suva hrana za štence Mini Starter 1kg\nRoyal Canin Suva hrana za štence Mini Starter 1kg\nMP cena: 1,590.00 RSD\nPoručite online i uštedite: 100 RSD\nRoyal Canin Suva hrana za štence Mini Starter\nPotpuna hrana za odbijanje štenaca od sisanja i zadnji period skotnosti kuja malih rasa pasa( 1-10 kg ).\nSkotnim kujama je potrebna hrana koja zadovoljava specifične prehrambene potrebe tokom trudnoće i dojenja. U poslednje 3-4 nedelje trudnoće težina i veličina štenaca drastično će se povećati i vašem psu će biti potrebna povećana količina hrane. Nakon rođenja biće potrebna energija i minerali za proizvodnju mleka tokom nege, pa će vašem psu biti potrebno 2-3 puta više od uobičajenih potreba. Royal Canin Mini Starter Mother & Babidog sadrži povećan energetski udeo iz posebnog startnog kompleksa: specijalne mešavine hranljivih sastojaka iz majčinog mleka. Specijalni aditivi pomažu jačanju varenja, imunog sistema i prirodne odbrane. Kada vaše štene dostigne fazu odvikavanja, Royal Canin Mini Starter Mother & Babidog može pomoći pri prelasku na čvrstu hranu. Sitni, ukusni komadići lako se omekšavaju u mesnu kašu, tako da vaše štene uzima dovoljno hranljivih sastojaka. Royal Canin Mini Starter Mother & Babidog pruža jedinstveno hranjivo rešenje za zadovoljenje potreba majki i štenadi u prvim fazama života: trudnoće, rođenja, dojenja i prve faze rasta do 2 meseca.\nSASTOJCI: dehidrirano meso živine, pirinač, životinjske masti, biljni proteinski izolat* (*L.I.P.: proteini izabrani zbog svoje visoke svarljivosti), pulpa repe, hidrolizovani životinjski proteini, minerali, riblje ulje, sojino ulje, frukto-oligosaharidi, jaja u prahu, L-lizin, hidrolizovani kvasac (izvor manan-oligosaharida), ekstrakt cveta nevena (izvor luteina).\nANALITIČKI SASTAV: sirovi proteini 30%, sirova ulja i masti 22%, sirovi pepeo 7,5%, sirova vlakna 1,3%.\nDODACI po kg: vitamin A 13.900 IJ, vitamin D3 1.200 IJ, beta-karoten 40mg.\nUPUTSTVO ZA HRANJENJE: preporučena dnevna količina (g)\nPreporučena dnevna količina za štence:\nStarost šteneta = 2 kg / 4 kg / 6 kg / 8 kg / 10 kg\n0 – 3 nedelje = Babydog Milk\n3 – 4 nedelje = 10 / 10 / 10 / 10 / 10\n4 – 5 nedelja = 30 / 30 / 30 / 30 / 30\n5 – 6 nedelja = 30 / 30 / 60 / 90 / 90\n6 – 7 nedelja = 40 / 40 / 80 / 120 / 120\n7 – 8 nedelja = 50 / 50 / 95 / 145 / 145\nPreporučena količina za skotne kuje:\nPeriod skotnosti = 1 kg / 2 kg / 3 kg / 4 kg / 5 kg / 7 kg / 10 kg\n6 nedelja gestacije = 35 / 55 / 75 / 95 / 110 / 140 / 185\n7 nedelja gestacije = 35 / 60 / 85 / 105 / 120 / 155 / 200\n8 nedelja gestacije = 40 / 65 / 90 / 110 / 130 / 165 / 215\n9 nedelja gestacije = 45 / 70 / 95 / 120 / 140 / 180 / 235\nKuje koje doje (laktacija) – po želji psa\nHranu poslužiti u suvom obliku ili ovlaženu uz dostupnu svežu vodu.\nŠifra proizvoda: PET0739A00000 Kategorije: Hrana za pse, Hrana za štence, Kućni ljubimci PET Shop, Psi\nRoyal Canin Suva hrana za pse Medium Puppy 15kg\n9,190 RSD 9,990 RSD\nRoyal Canin Suva hrana za pse Club Junior 20kg\n9,890 RSD 10,890 RSD\nN&D Puppy Maxi Chicken&Pomegranate 2.5kg\n3,090 RSD 3,390 RSD


Simply Tastly 2020\n(u daljem tekstu: Promocija)\nPromocija „SAKUPI BODOVE I OSVOJI SOPING KARTICE” odvijaće se od 29. 11. 2019. do 31. 12. 2019. uključujući i oba datuma ili do isteka zaliha poklona.\nOrganizator Promocije je Coca-Cola Hellenic Bottling Company - Srbija Industrija bezalkoholnih pića d.o.o. Zemun, Batajnički drum 14-16, 11080 Beograd, matični broj: 07462905 (u daljem tekstu: Organizator).\nPromocija će biti organizovana na teritoriji Republike Srbije (bez Kosova i Metohije).\nSledeći proizvodi i pakovanja učestvuju u Promociji (u daljem tekstu: Promotivna pakovanja): Coca-Cola u pakovanju od 0,33 litara i 0,5 litara, Coca-Cola Zero u pakovanju od 0,33 litara i 0,5 litara i Coca-Cola Zero Limun u pakovanju od 0,33 litara i 0,5 litara označeni promotivnim etiketama Discovered by Coke kampanje i promotivnim zatvaračima.\nSva (fizička) lica sa prebivalištem u Republici Srbiji (bez Kosova i Metohije) imaju pravo da učestvuju u Promociji, izuzev lica zaposlenih, ili angažovanih na drugi način kod Organizatora, Barlan S&M d.o.o, marketinških agencija koje je Organizator angažovao u Promociji, zaposlenih u prodajnim objektima koji prodaju Promotivna pakovanja, kao i članova najužih porodica napred navedenih lica (supružnici, deca, te roditelji i rođena braća i sestre, ukoliko sa njima žive u zajednici).\nOrganizator zadržava pravo da po sopstvenom nahođenju izvrši mere provere gore navedenih činjenica, ali nije dužan da to čini.\nOva Pravila Promocije su dostupna u okviru Coca-Cola Aplikacije, kao i na sajtu www.coca-cola.rs, a učesnik ne može učestvovati u Promociji pre nego što pročita i prihvati ova Pravila.\nOPŠTI USLOVI UČESTVOVANJA\nKako bi započeo učešće potrebno je da učesnik kupi Promotivno pakovanje i pronađe kod ispod zatvarača.\nUčesnik će moći da unosi kodove koje pronađe ispod zatvarača Promotivnih pakovanja na svoj profil na Coca-Cola Aplikaciji (može se besplatno preuzeti sa Google Play Marketa za Android mobilne uređaje ili Apple Store Marketa za iPhone mobilne uređaje), gde će se akumulirati svi uneseni i neiskorišćeni kodovi u igri, a koji će se pri unošenju u aplikaciju konvertovati u coin-e (u daljem tekstu: novčiće), po principu:\n1 kod sa Coca-Cola pakovanja = 1 novčić.\n1 kod sa Zero pakovanja = 2 novčića.\nJedan kod može biti unet u profil na Coca-Cola Aplikaciji samo jedanput.\nMEHANIZAM UČESTVOVANjA, USLOVI ZA NAGRAĐIVANJE I NAGRADE\nUčesnik skuplja novčiće na svom profilu.\nKada sakupi 25 novcica, učesnik novčiće može zameniti za šoping karticu od 2.000,00 RSD, koji će biti dodeljen putem poklon kartice Reiffeisen banke, pogodne za plaćanje u radnjama i online, ali ne i za podizanje gotovog novca sa iste.\nUčesnik sa jednog profila ne može osvojiti više od jednog poklona, odnosno jedne kartice od 2.000 RSD.\nDobitnik će putem notifikacije u okviru aplikacije dobiti informaciju o osvojenom poklonu, kao i link koji treba da isprati da bi dobio potpunu informaciju o podacima neophodnim za dostavu poklona na kućnu adresu. Na pratećoj stranici će biti navedeni jedinstveni kod poklona, neophodne informacije za uručenje poklona, kao i o e-mail adresa na koju je te informacije neophodno poslati. Da bi nagrada bila uručena, neophodno je da se svi traženi podaci pošalju sa e-mail adrese kojom se dobitnik registrovao na Coca-Cola Aplikacij. Podaci neophodni za dostavu poklona su ime i prezime, ulica i broj, naziv mesta, poštanski broj i broj telefona u formatu 06xxxxxxxx, bez razmaka, crtica i drugih karaktera i pobednički kod dobijen u notifikaciji. U slučaju dostavljanja nepotpunih ili netačnih ličnih podataka, poklon neće biti uručen. U slučaju da je dobitnik maloletno lice, svi podaci za dostavu poklona treba da se odnose na punoletno lice koje će primiti poklon umesto maloletnog lica. Primaoci pošiljaka su isključivo punoletna lica. Pravo na uručenje nagrade će imati lice navedeno u podacima dostavljenim na e-mail adresu nakon osvajanja nagrade i nijedno drugo lice. Uručenje nagrada biće lično.\nPokloni će biti dostavljeni na kućnu adresu najkasnije 40 dana po dostavljanju potpunih podataka za dostavu poklona. Nа dan dostave pošiljke dobitnik će biti obavešten o dostavi putem SMS poruke sa informacijama o uručenju pošiljke u tom danu. Kurir dostavlja pošiljku na naznačenu adresu i uručuje primaocu uz identifikaciju i potpis primaoca.\nUkoliko se iz opravdanih razloga pošiljka ne uruči primaocu na kućnu adresu, kurir u poštanski sandučić ostavlja „Izveštaj o prispeću pošiljke“ sa informacijom da će se pošiljka čuvati narednih pet (5) dana besplatno u najbližoj pošti, o čemu se primalac obaveštava i SMS porukom (SMS poruke kojima se primaoci obaveštavaju gde i kada mogu preuzeti svoju pošiljku, kreiraju se i šalju onog momenta kada se pošiljke zaduže za isporuku u pošti, u vremenskom intervalu od 10:00 do 19:00 časova).\nNakon isteka roka čuvanja, neuručene pošiljke se vraćaju u poštanski pregradak centralnom skladištu Pošta Srbije u Beogradu, ul. Ugrinovačka 210b, Zemun (u daljem tekstu: RPLC). Vraćene neuručene pošiljke čuvaju se u RPLC narednih mesec dana od dana prispeća i u tom periodu ih dobitnici mogu preuzeti na toj lokaciji. Nakon isteka ovog roka dobitnici gube pravo na nagrade.\nDobitnici se za osvojene nagrade mogu javiti na navedenu e-mail adresu organizatoru najkasnije do 01.03.2020.\nLične podatke o učesnicima u Promociji Organizator će koristiti isključivo za potrebe izvršenja obaveza prema dobitnicima poklona, odnosno dostave poklona na kućnu adresu. Podaci potrebni za dostavu poklona biće dostavljeni poštanskom operatoru sa sedištem na teritoriji Republike Srbije sa kojim je Organizator zaključio ugovor o isporuci poklona, u skladu sa Zakonom o poštanskim uslugama. Podaci potrebni za izvršavanje poreskih obaveza biće dostavljeni licima koja podnose poreske prijave u ime Organizatora i nadležnoj jedinici Poreske uprave Republike Srbije. Lični podaci učesnika će biti čuvani i obrađivani u skladu sa propisima o zaštiti podataka o ličnosti, uz preduzimanje razumnih mera fizičke i elektronske zaštite, a biće izbrisani nakon okončanja Promocije i poreskog perioda, kao i izvršavanja svih obaveza Organizatora prema učesnicima i državnim organima, u zavisnosti od toga koji momenat kasnije nastupi. Prema važećim propisima o zaštiti podataka o ličnosti, u slučaju nedozvoljene obrade podataka lice na koje se podaci odnose ima pravo da traži brisanje podataka, kao i prekid ili privremenu obustavu vršenja obrade u slučaju osporavanja ispravnosti, potpunosti i tačnosti podataka, uz pravo da takvi podaci budu označeni kao osporeni do odluke o njihovoj ispravnosti, potpunosti i tačnosti.\nBesplatnim pozivom na info liniju 0800 11 22 33 potrošači mogu dobiti dodatne informacije, izraziti primedbe ili dati sugestije.\nU slučaju primedbi ili reklamacija na kvalitet ili upotrebnu vrednost nagrade, dobitnici će se obratiti dobavljačima nagrada.\nU slučaju da žele pomoć organizatora u ostvarivanju svojih prava, dobitnici se mogu obratiti pozivom na info liniju 0800 11 22 33 gde će dobiti dalja uputstva u zavisnosti koja je nagrada u pitanju.\nOrganizator neće snositi troškove u vezi sa dodelom nagrada osim troškova na čije snošenje se obavezao ovim Pravilima, niti snositi ili nadoknaditi troškove učestvovanja u Promociji.\nSvaki spor između Organizatora i bilo kog učesnika Promocije, rešavaće nadležni sudovi u Beogradu.\nOrganizator zadržava pravo da u toku trajanja Promocije uvede i dodatne poklone, kao i da definiše poseban mehanizam osvajanja i dodele, dopunom ovih Pravila.\nPromocija može biti prekinuta u slučaju više sile (okolnosti koje organizator nije mogao predvideti niti na njih uticati), uključujući nemogućnost Organizatora da vodi Promociju usled razloga koji su nezavisni u odnosu na njegovu volju. Organizator će obavestiti potrošače o eventualnom prekidu Promocije i razlozima isticanjem obaveštenja u okviru Coca-Cola Aplikacije. U slučaju prekida iz gore navedenog razloga, Organizator neće biti u obavezi da učesnicima naknadi bilo kakve troškove koji se odnose na učestvovanje u Promociji.\nIZMENA PRAVILA PROMOCIJE\n„SAKUPI BODOVE I OSVOJI ŠOPING KARTICE“\nPravila Promocije se menjaju i dopunjuju kako sledi:\nPromocija „SAKUPI BODOVE I OSVOJI ŠOPING KARTICE” odvijaće se od 29.11.2019. do isteka zaliha poklona, a najkasnije do 12.12.2019. uključujući i oba datuma.\nU promociji će dobitnicima biti podeljeno ukupno 542 poklon šoping kartica Reiffeisen banke u pojedinačnoj vrednosti od po 2.000,00 dinara.\nSve ostale odredbe Pravila koje nisu izmenjene ili dopunjene ovom Izmenom Pravila ostaju na snazi i nepromenjene.\nCOCA-COLA HBC-SRBIJA D.O.O. ZEMUN\nPRAVILA PROMOCIJE POSVEĆENE PREMIJERI FILMA\n„Star Wars: Uspon Skajvokera”\nZvaničan naziv promocije je „Star Wars: Uspon Skajvokera”.\nPromocija će se odvijati u periodu od 01.12.2019. do isteka zaliha poklona, a najkasnije do 31.12.2019. uključujući i oba datuma.\nPromocija će biti organizovana isključivo u maloprodajnim objektima Delhaize Serbia d.o.o. banera Maxi na teritoriji Republike Srbije (bez Kosova i Metohije).\nU Promociji učestvuje proizvod Coca-Cola Zero pakovan u plastičnu nepovratnu bocu od i 0,5 litara koji je prepoznatljiv po promotivnim etiketama koje komuniciraju potrošačima osnovne informacije o Promociji (u daljem tekstu: Promotivno pakovanje).\nUčesnik će moći da unosi kodove koje pronađe ispod zatvarača Promotivnih pakovanja na svoj profil na Coca-Cola Aplikaciji (može se besplatno preuzeti sa Google Play Marketa za Android mobilne uređaje ili Apple Store Marketa za iPhone mobilne uređaje, a takodje učesnik može koristiti i svoj postojeći profil na Coca-Cola Aplikaciji), gde će se akumulirati svi uneseni i neiskorišćeni kodovi u Promociji, a koji će se pri unošenju u aplikaciju konvertovati u galaktičke novčiće, po principu:\n1 kod sa Promotivnog pakovanja = 1 galaktički novčić.\nUčesnik skuplja galaktičke novčiće na svom profilu. Nakon što sakupi određen broj galaktičkih novčića to će mu u kombinaciji sa određenim brojem dragulja (koje sakuplja na način koji će biti opisan niže) omogućiti da ih zameni za ponuđene nagrade.\nUčesnici sakupljaju dragulje tako što neko od posetilaca aplikacije lajkuje i/ili podeli sadržaj koji učesnici postave na svoj profil, tako što otključavaju reči putem skeniranjem QR koda na pakovanjima i materijalima koji komuniciraju promocije. Za jedan lajk („like“) učesnici dobijaju 10 dragulja, za jedan podeljen sadržaj („share“) 50 dragulja, a za svaku otključanu reč 30 dragulja. Učesnici će takođe moći da prikupljaju dragulje i na osnovu rezultata njihovog učešća u kvizu koji će biti posvećen Promociji.\nUčesnici u ovoj promociji neće moći da koriste novčiće koji se nalaze na njihovim profilima iz prethodnih promocija, niti će moći da za potrebe drugih promocija koriste galaktičke novčiće iz ove Promocije koji preostanu na nihovim profilima nakon završetka.\nPonuđene nagrade u Promociji su:\njedna (1) majca posvećena premijeri filma koju učesnik može kupiti za 15 galaktičkih novčića i 400 dragulja;\njedan (1) kačket posvećen premijeri filma koji učesnik može kupiti za 10 galaktičkih novčića i 300 dragulja.\nU Promociji će učesnicima biti ukupno podeljeno 50 crnih majci, 50 sivih majci i 100 kačketa.\nNakon što kupi nagradu koju izabere za određen broj galaktičkih novčića i dragulja, učesnik postaje dobitnik i u okviru aplikacije kroz poruku će dobiti potvrdu o uspešnosti transakcije u vidu posebnog koda nagrade. Ukoliko izabere da njegova nagrada bude siva ili crna majca, Dobitnik će moći da bira i veličinu majce.\nNakon što dobitnik dobije poseban kod nagrade potrebno je da naruči isporuku nagrade tako što će prateći uputstva u aplikaciji dostaviti Organizatoru sledeće podatke:\n- adresa u Republici Srbiji (bez Kosova i Metohije) na koju dobitnik želi da mu se isporuči poklon, koja uključuje mesto i poštanski broj, ulicu i broj\n- poseban kod nagrade\nNagrade će biti dostavljane putem kurirske službe na adresu dobitnika, u roku od 40 dana od dana naručivanja isporuke poklona.\nLične podatke o učesnicima u Promociji Organizator će koristiti isključivo za potrebe izvršenja obaveza prema dobitnicima poklona. Podaci potrebni za dostavu poklona biće dostavljeni isključivo kurirskoj službi sa sedištem na teritoriji Republike Srbije sa kojim je Organizator ugovorio isporuku poklona, u skladu sa Zakonom o poštanskim uslugama. Lični podaci učesnika će biti čuvani i obrađivani u skladu sa propisima o zaštiti podataka o ličnosti, uz preduzimanje razumnih mera fizičke i elektronske zaštite, a biće izbrisani nakon okončanja Promocije, kao i izvršavanja svih obaveza Organizatora prema učesnicima, u zavisnosti od toga koji momenat kasnije nastupi. Prema važećim propisima o zaštiti podataka o ličnosti, u slučaju nedozvoljene obrade podataka lice na koje se podaci odnose ima pravo da traži brisanje podataka, kao i prekid ili privremenu obustavu vršenja obrade u slučaju osporavanja ispravnosti, potpunosti i tačnosti podataka, uz pravo da takvi podaci budu označeni kao osporeni do odluke o njihovoj ispravnosti, potpunosti i tačnosti.\nU slučaju da žele pomoć organizatora u ostvarivanju svojih prava ili dodatne informacije o Promociji, dobitnici se mogu obratiti pozivom na info liniju 0800 11 22 33.


Mladi Fočaci darivali krv | 058.ba\nMladi Fočaci darivali krv\nfoca24.info - 10. aprila 2013.\t058.ba\nFOČA – Akciji doborovoljnog davanja krvi, koju je inicirala organizacija Srpski narodni pokret 1389, danas se odazvalo tridesetak Fočaka, uglavnom mladih. Krv se davala u prostorijama Crvenog krsta.\n– Ovo mi je već treći put da dajem krv, prethodno sam to dva puta uradio u Sarajevu dok sa studirao. Ovo je dobra akcija koja će pomoći radu našeg Kliničkog centra – kaže Nemanja Vuković.\nAkciji su se odazvali i navijači Crvene Zvezde i Partizana.\n– Prvi put dajem krv. Došli smo organizovano, nas pet šest iz navijačke grupe Delije Foča – kaže Lazar Mićević. Njegov drugar Dragan Ćalasan, koji je takođe dao krv, istakao je da se ovakve akcije trebaju češće organizovati. U Zavodu za transfuziju krvi u Foči kažu da trenutno imaju dovoljno zaliha, ali da uvijek postoji potreba za doborovoljnim dvalaštvom.\n– Ova akcija je zaista ohrabrujuća. Jako smo srećni što se dosta mladih javilo. U Foči se povećava doborovoljno davalaštvo, tako da pomalo smanjujemo namjensko davalaštvo krvi. Trenutno imamo dovoljno zaliha krvi za sve pacijente, ali doborovoljne akcije su uvijek dobrodošle – istakla je ljekar u Zavodu, dr Maja Kujundžić.\nAkciju je organizovao Srpski narodni pokret 1389 u saradnji sa Crvenim krstom.\n– Cilj nam je da pomognemo Kliničkom centru Foča. Ovo je naša prva akcija i sigurno je da ćemo i dalje organizovati slične aktivnosti. Odazvalo se dosta omladine, navijači Partizana i Zvezde, učenici Srednjoškolskog centra i studenti Medicinskog fakulteta – kaže Igor Krunić iz Srpskog narodnog pokreta 1389.\nOpštinska organizacija Crvenog Krsta podržala je akciju ustupanjem prostorija, a obezbijedila je i sokove, grickalice i voće za doborovoljne davaoce.\n– Veliki broj mladih se odazvao, ali nisu svi mogli dati krv, što je i normnalno. Ovo je i dobar test za njih, da vide kakav im je hemoglobin i da ubuduće vode više računa o načinu života i ishrane – kaže sekretar Crvenog krsta Foča, Snežana Kovač.\nIz Zavoda za transfuziju krvi najavljuju slične akcije i u maju, kako bi u sezoni godišnjih odmora imali dovoljne količine dragocjene tečnosti.\nOznake: Crveni krst, darivanje krvi, Srpski Nаrodni Pokret 1389


BRATSTVO 1946 NAJAVLJUJE NOVE BODOVE | Apa-press\nsubota, 31 julaApa-press vam želi dobrodošlicu!\nBRATSTVO 1946 NAJAVLJUJE NOVE BODOVE\n30. marta 2018. od Apapress\nSubota od 15,30 časova rezervisana je za odložen susret 17. kola Srpske lige Vojvodina u kome će prigrevačko Bratstvo 1946 na svom terenu ugostiti Radnički iz Zrenjanina. Po rečima igrača i stručnog štaba Bratstva 1946 ova utakmica im je veoma bitna. Sa pobednom igrači bi dobili dodatno samopuzdanje pred sledeće okršaje, a kako ističu nije svejedno na kom će mestu završiti sezonu, pa po svaku cenu žele da se do kraja prvenstva bore za što bolji plasman na tabeli. Gosti takođe gaje određene ambicije, pa sve ovo nagoveštava dobru fudbalsku predstavu u kojoj neće biti kalkulisanja, a je to donekle garancija da će navijači uživati tokom 90 i nešto minuta.\nZa stratega Prigrevčana Sretena Jeleta Vilotića određen problem stvara izostanak Popovića i Sremčevića, koji zbog žutih kartona neće moći da pomognu saigračima, ali Bratstvo 1946 ima dovoljan fond kvalitetnih pojedinaca, pa je za očekivati da će ih onaj koji dobije poverenje adekvatno zameniti.\nPredhodniBioskop 2.april: *Dokumentarni film „Seobe se nastavljaju večno“\nSledećiMLADOST ČEKA NOVI DERBI\nMFL SOMBOR 1. I 2. RAZRED – PRIGREVČANI DOČEKUJU OMLADINAC IZ DERONJA 12. septembra 2020.\nNA DANAŠNJI DAN PRE DVE GODINE NAPUSTIO NAS JE NAŠ DRAGI KLIPI 24. septembra 2019.\nKUGLAŠKA HRONIKA- PORAZ APATINKI, POBEDE VIHORA I KORDUNA, APATINCI ODMARALI 20. aprila 2021.\nU SUSRET HUMANITARNOM KONCERTU 30. januara 2019.\n20.april: „NEVESTA 2D“\nBAČIĆ ODABRAO TEKSTILAC\nPOSADI SVOJ HLAD, PODELA BESPLATNIH SADNICA GRAĐANIMA OPŠTINE APATIN


Na teritoriji opštine S. Palanka nema registovanih slučajeva gripa\nZa sada se javljaju pacijenti sa oboljenjima koja su slična gripu\nOd početka sezone virusa gripa da sada je u Srbiji izolovano 92 obolelih kod kojih je potvrđena infekcija ovim virusom. Influenca virusa gripa u Srbiji nije na zabrinjavajućem nivou, iako je potvrđena u više gradova naše zemlje.\nPrema rečima dr Snežane Zlatković, načelnika higijensko-epidemiološke službe Doma Zdravlja, u Smederevskoj Palanci virus gripa nije izolovan i za sada se javljaju pacijenti sa oboljenjima koja su slična gripu. To su uglavnom deca školskog uzrasta, između 14 i 15 godina, njih oko 50, koja imaju simptome respiratornih infekcija virusnog porekla.\nOna je istakla da je jedan od razloga za to što za sada nema registrovanih slučajeva gripa, vakcinacija koja je obavljena u ambulantama Doma zdravlja na teritoriji naše opštine, jer je na taj način postignut tkz. kolektivni imunitet.\nŠto se tiče drugih virusa koji su karakteristični za ovaj period godine, nadležni u Domu zdravlju kažu da i bez obzira na temperaturne oscilacije, nije registovan povećan broj pacijenta sa oboljenjima kao što su šarlah ili streptokoke.\nEpidemiološka situacija u Palanci stabilna, i osim sporadičnih slučajeva ne očekuje se veći broj obolelih ili epidemija gripa u našoj opštini.


Duboka 20 metara: Otvorila se rupa nasred livade\nČudo kod Banjaluke\n15.03.2013. 17:23h 03.04.2017. 17:20h\nLjudi kada su čuli da se stvorila jama nasred livade dolazili su, razgledali i čudili se otkud baš kod njih da se ovakvo nešto desi", rekao nam je Radenko Vujasin, predsednik Saveta mesne zajednice Ljubačevo\nBANJALUKA – Jama duboka 20 metara i prečnika tri metra iznenada se otvorila nasred livade na brdu Ćulumi.Mirko Vidović predsednik Speleološkog društva “ Ponir” izjavio je da je jama označena kako u nju ne bi niko slučajno upao. Jedan od speologa supustio se u jamu na dubinu od 20 metara, posle koje sledi blatnjava kosina i suženje, dok je prečnik dužine tri metra.\nPrema njegovim rečima jama je ograđena trakom kako bi bila uočljiva, jer se nalazi na livadi kojom meštani često prolaze pa postoji realna opasnost da neko upadne u nju.\n"Još nismo utvrdili da li je to konačna dubina jame, jer je tlo bilo raskvašeno i pokriveno snegom pa se zbog bezbednosti nismo dugo zadržavali u jami. Kada se vreme normalizuje planiramo ponovo izaći na teren da detaljnije pregledamo dno i utvrdimo da li se jama tu završava", pojasnio je Vidović.\nPrema njegovim rečima, radi se o karstnom terenu i neretko se dešavaju ovakve pojave, jer vremenom dolazi do topljenja karbonatnih stena i formiranja šupljina u unutrašnjosti zemlje.\n"Usled sopstvene težine tla može doći do urušavanja plafona ovakve šupljine, što je ovde slučaj", dodao je on.Meštani se čude čudu što se, kako kažu, zemlja baš tu "otvorila" i smatraju da je to nastalo Božijom voljom.\n"Ovo je prvi put da se nešto desi ovakvo u našem mestu. Ljudi kada su čuli da se stvorila jama nasred livade dolazili su, razgledali i čudili se otkud baš kod njih da se ovakvo nešto desi", rekao nam je Radenko Vujasin, predsednik Saveta mesne zajednice Ljubačevo, potvrđujući da su speleolozi odmah obeležili mesto zbog bezbednosti meštana.\nPrema njegovim rečima, otvor izgleda kao da je neko isekao krug zemlje koji je pao u neku veliku dubinu. Rekao je da nije utvrđeno o čemu se konkretno radi te da se rupa još raširila, ali da neće nagađati šta je dovelo do ovoga, već će čekati da stručnjaci istraže ovu pojavu.


Modelu Eos ukazana je čast da uvede Volkswagen u sve popularniju i veoma atraktivnu klasu kompaktnih coupe-cabrio modela\nSvoj novi coupe-cabrio Eos, koji je ime dobio po grčkom bogu izlaska Sunca, Volkswagen je najavio još prilikom predstavljanja modela Koncept C, pre 18 meseci na Salonu automobila u Ženevi. S obzirom na to da je klasa kompaktnih automobila sa sklopivim metalnim krovom, koji uz to imaju dovoljno prostora za smeštaj četiri osobe, poslednjih godina stekla veliku popularnost, ovaj model je sa nestrpljenjem iščekivan u automobilskoj javnosti. Tome je značajno doprinela i činjenica da su VW kabrioleti (Beetle i Golf) u prošlosti spadali u najpopularnije na tržištu.\nJednostavno, Koncept C je delovao veoma atraktivno, i na osnovu toga se moglo pretpostaviti da će i serijski model kojim VW namerava da uđe u novu klasu preuzeti mnoge njegove karakteristike. Pored toga, ono što je sada, prilikom prvog prikazivanja Eosa možda i najzanimljivije, je videti kakve on argumente za borbu poseduje u odnosu, kako na buduće, tako i na one već afirmisane konkurentske modele. To se, pre svega, odnosi na Peugeot 307 CC i Renault Megane Coupe-Cabrio. Ne treba zaboraviti da su paralelno sa VW-om, svoje adute predstavili i Opel i Volvo, dok se ”odgovor” Forda, u vidu serijskog vozila, tek očekuje.\nM. V., foto: VW\neos eos eos bombone su do jaja\nEj, ljudi, ovo je najlepši Folksvagen. Ni novi Pasat Variant nije lepši\nEj, ej... kad bi na ovaj automobil umesto vw znaka bio zalepljen neki drugi, ovi isti oduševljeni ljudi bi rekli - ništa posebno. toliko o predrasudama. dajte ljudi promenite ploču, ova već godinama preskače na istom mestu. vw izgleda i dalje živi od stare slave, auta su im sve ružnija, sve je već vidjeno osim znaka, on se sa svakim novim modelom povećava, kao da govori: ej ljudi pa obratite pažnju na mene, zar ne vidite da sam ja volkswagen. naši ljudi se drže ko pijan plota vw i nokije, sve drugo ne postoji. a da promenite dioptriju?


Tanjug | 18. 01. 2016 - 21:02h\nPomoćnik ministra u Ministarstvu trgovine i telekomunikacija Jovan Stojić je podsetio da zakon o javnom oglašavanju postoji od 2005. godine, ali da se za deset godina tržište promenilo prvenstveno zbog digitalizacije.\nOn je istakao da se prvi put reguliše oglašavanje na internetu i oglašavanje za elektronske cigarete, dodajući i da je regulisano oglašavanje u vezi alkoholnih pića zbog pojave napitaka sa niskim procentom alkohola, saopšteno je iz Skupštine.\nPredsednik Ekonomskog kokusa Vladimir Marinković je istakao da je uloga tog tela da obezbedi što bolju komunikaciju između predstavnika privrednika i nadležnih ministarstva u cilju izrade što kvalitetnijeg zakonskog rešenja.\nPredstavnici privrednika Miloš Stojković i Milica Stefanović predstavili su 31 amandman koji su na Predlog zakona o oglašavanju podneli narodni poslanici članovi Ekonomskog kokusa.\nMinistarstvo trgovine i telekomunikacija prihvatilo je predložene amandmane.\nVlada Hrvatske usvojila predlog Zakona o…\nVlada Hrvatske danas je u Kninu na posebnoj sednici usvojila predlog novog Zakona o hrvatskim braniteljima iz Domovinskog rata i članovima njihovih porodica, a…\nPREDLOG ZAKONA Grčka vlada uvodi slobodno…\nGrčka levičarska vlada objavila je predlog zakona koji će omogućiti svim Grcima da slobodno odrede svoj rodni identitet, nezavisno od toga kako im je upisan…\nHrvatska vlada povukla nacrt Zakona o porodici\nPoslanici raspravljali o zamrzavanju…\nPoslanici vladajuće koalicije i opozicije saglasili su se danas da je Predlog zakona o biomedicinski potpomognutoj oplodnji važan u lečenju neoplodnosti, s…\nNEĆE DA FINANSIRAJU EKSTREMISTE Sve više firmi…\nMarks i Spenser (M&S) je poslednja kompanija koja je obustavila oglašavanje na Guglovim platformama, strepeći da će oglasi izaći pored ekstremističkih…\nPovezane teme: Skupština Srbije , Zakon , Predlog zakona , Ministarstvo trgovine , Oglašavanje , Internet


LJUBAV I RITE VREMENA - Anildа Ibrahimi | Delfi knjižare | Sve dobre knjige na jednom mestu\nU romanu „Ljubav i rite vremena“ nastojala sam da opišem Srbiju i Srbe daleko od uobičajenih komentara o Balkanu i bolesnih nacionalizama. Verujem da sam bila pravedna u oživljavanju predivnih likova – Srba, Miloša i Zlatana, kao i svih ostalih. Nadam se da će knjiga biti prevedena u Srbiji i zbog toga što treba da se pokaže da postoje Albanci koji, zajedno sa braćom iz Srbije, streme ka novom evropskom društvu.\nAnilda Ibrahimi rođena 1972. u lučkom gradu Valoni, u komunističkoj Albaniji. Studirala je savremenu književnost u Tirani i radila za brojne radio i TV stanice, kao i za pisane medije. Godine 1994. odlazi iz Albanije i neko vreme provodi putujući po Evropi. Prvo se zaustavlja u Švajcarskoj gde objavljuje svoju prvu zbirku pesama „Kristal tuge“ (1996). U Itlaiju odlazi 1997, gde nastavlja da radi kao novinar i postaje savetnik u Italijanskom izbegličkom savetu. Njen prvi roman „Crveno poput neveste“ Rende objavljuje 2013.\nKomentari čitalaca - LJUBAV I RITE VREMENA\nTekst komentara - LJUBAV I RITE VREMENA:\n5 + 2 = 6, 4, 1, 7


Umro akademik Milinko Šaranović\nJEDAN OD UTEMELJIVAČA ELEKTROTEHNIČKOG FAKULTETA UCG\nDiplomirao je na Elektrotehničkom fakultetu u Beogradu, Odsjek za energetiku, 1956. godine, gdje je i doktorirao 1970. godine\n3849 pregleda\t6 komentar(a)\nMilinko Šaranović, Foto: Univerzitet Crne Gore\nMilinko Šaranović, akademik Crnogorske akademije nauka i umjetnosti (CANU), dugogodišnji profesor, jedan od utemeljivača Elektrotehničkog fakulteta Univerziteta Crne Gore (UCG) i nekadašnji rektor UCG, preminuo je juče u Podgorici, saopštio je Univerzitet Crne Gore.\nŠaranović je rođen 14. oktobra 1929. godine u selu Potkraj, kod Danilovgrada, gdje je završio osnovnu školu.\nŠkolovanje je prekinuo u toku rata zbog aktivnog učešća u NOB-u, od 1943. godine.\nSrednju tehničku školu – Elektrotehnički odsjek završio je u Titogradu.\nDiplomirao je na Elektrotehničkom fakultetu u Beogradu, Odsjek za energetiku, 1956. godine, gdje je i doktorirao 1970. godine.\nPo završetku fakulteta radio je do 1963. godine u Zajednici elektroprivrede Crne Gore.\nBio je rukovodilac službe za studije i izgradnju, a zatim tehnički direktor Zajednice.\nUčestvovao je u različitim projektima iz oblasti elektroenergetike Crne Gore i Jugoslavije.\nRadi usavršavanja, boravio je više mjeseci u inostranstvu. Na Tehničkom fakultetu u Titogradu biran je za docenta (1963), za vanrednog (1970) i redovnog profesora (1978) za predmet Osnovi elektrotehnike.\nBio je predsjednik Predsjedništva Zajednice univerziteta Jugoslavije i član Stalnog komiteta konferencije rektora Evrope kada je dobio Plaketu i Povelje ZUJ-a.\nKao predstavnik ZUJ-a bio je član Saveznog komiteta za nauku, tehnologiju i informatiku.\n"Dragi Profesore, neka Vam je vječna slava i hvala za sav doprinos koji ste dali razvoju Elektrotehničkog fakulteta i trud koji ste uložili obrazujući brojne generacije elektroinženjera. Ponosni smo na Vaš rad i dostignuća i uvjek ćemo ih isticati kao svijetli primjer pred dolazećim naraštajima", navodi se u saopštenju Univerziteta Crne Gore.\nElektrotehnički fakultetCrnogorska akademija nauka i umjetnostiCANUMilinko ŠaranovićUniverzitet Crne Gore\n24.09. 15:54 h\t183\t49698\n25.09. 07:30 h\t185\t43762\n25.09. 07:15 h\t66\t43435\n24.09. 18:19 h\t65\t32395\n24.09. 20:57 h\t139\t26430\n25.09. 07:30 h\t178\t185\n25.09. 12:23 h\t57\n25.09. 07:15 h\t53\t66


Posledice korona virusa po kulturu: Otvoren poziv za program "Umetnost i uslovi post-pandemije" - Telegraf.rs\n18/05/20 | 10:59 ≫ 11:24\n"Usred straha od drugih, patnje i gubitka života, pandemija nas je naterala da zastanemo i preispitamo svoje mesto u svetu i naš odnos prema drugim ljudskim bićima i vrstama..."\nPoziv za jednomesečni onlajn program Umetnost i uslovi post-pandemije, koji će biti održan od 15. jula do 15. avgusta u organizaciji "Šta kustosiranje može/treba da bude?" (WCSCD), otvoren je 15. maja, a svi zainteresovani mogu se prijaviti do 15. juna.\nKako je objasnila organizatorka programa Biljana Ćirić, fokus će biti period post-pandemije sa ciljem da se izazove promišljanje, refleksija i solidarnost, ali i da to vreme posluži kao kolektivna pribeleška naše nove stvarnosti.\n- Kroz seriju radionica, kustoski program otvoriće diskusiju o tome kako će posledice pandemije uticati na posao umetnika i kustosa. Koje su to ključne promene koje su nam potrebne, a koje bismo u ovom trenutku mogli da iniciramo? Nadamo se da ćemo steći neka domorodačka znanja, znanja od malih institucija različitih vrsta i percepcije koji se tiču brige i načina da ostanemo povezani kroz prošlost, sadašnjost i budućnost, i tako naći praznine iz kojih mogu nastati nove veze i odnosi - kaže Ćirićeva.\n- Dok ekonomski pritisak prisiljava nacionalne države da ponovo otvore svoje granice, želeli bismo da postavimo goruća pitanja koja se tiču načina rada u sferi umetnosti, koja je pod jakim uticajem neoliberalnih mehanizama. Usred straha od drugih, patnje i gubitka života, pandemija nas je naterala da zastanemo i preispitamo svoje mesto u svetu i naš odnos prema drugim ljudskim bićima i vrstama - rekla je organizatorka.\nOna dodaje da se nadaju da će pokrenuti niz radionica o tome kako olakšati različite načine rada u sferi umetnosti sa individualnih stanovišta, ali i iz osećaja pripadnosti zajednici.\nU toku trajanja programa razmotriće se i postojeći načini rada za koje je karakteristična agilnost i otpornost.\nRadi se o slučaju malih organizacija vizuelne umetnosti širom planete i načinu na koje su razvile metodologije, koje su omogućile nastavak rada pod neoliberalnim ekonomskim režimom.\nDrugi slučaj su umetnici koji su razvili i održali praksu bez vraćanja visokoj produkcijskoj vrednosti.\n- Ovo je dobar trenutak da se istraže nekonvencionalna mesta i infrastruktura koja postoji i kako se može aktivirati u pogledu umetnosti, od plaža i šuma do biblioteka i škola - ističe Ćirićeva.\nMoguće su prijave iz celog sveta, a mentori programa su Marija Lind, Nataša Petresin Baćelez i Biljana Ćirić.\nOnline sesije održavaće se preko Zooma i zahtevaće pripremu koje podrazumevaju čitanje i različite forme kako fizičkih, tako i konceptualnih vežbi, a svake nedelje biće održano približno tri sesije u trajanju od po dva sata.\nVideo: Od pevanja do plakanja: Policijski čas je ukinut, a oni su sa nama razgovarali u četiri zida\nUmetnost i uslovi post-pandemije\nuticaj korone na kulturu


Teodora šampionka Dvoranskog prvenstva Srbije do 14 // Vesti // Teniski Savez Srbije\nTeodora šampionka Dvoranskog prvenstva Srbije do 14\nDatum objave: 24.01.2014. // Kategorija: Vesti\nTeodora Ristić je još jedan teniski dragulj sa Nišave. Samo pre sedam dana igrala je s velikim uspehom na Dvoranskom prvenstvu Srbije u kategoriji do 16 godina. Stigla je do polufinala, ali je zato sada, u kategoriji svojih vršnjakinja, pokazala i dokazala svoj raskošni talenat. U finalu Dvoranskog prvenstva Srbije u konkurenciji do 14 godina savladala jeTamaru Malešević 6:0, 6:3. Omalena, puna energije i samopouzdanja, lako je izlazila kao pobednik u duelima sa rivalkama, mada nije imala nimalo lak posao. Kada je u drugom kolu savladala drugog nosioca, Draginju Vuković, nagovestila je da može stići do kraja. U trećem kolu ubedljivo je savladala šestog nosioca, Nevenu Soković, a zatim i nosioca proj pet, Jovanu Samočetu.\n"Ova godina mi se zaista “otvorila”. Već na Božićnom ETA turniru na TK Crvena zvezda zabeležila sam dobar rezultat. U singlu sam izgubila finale od Olge Danilović, igrala polufinale u konkurenciji parova. Odigrala sam pre nedelju dana ovde polufinale u kategoriji do 16 godina, a sada sam stigla do mog najvećeg uspeha, titule prvaka Srbije u kategoriji do 14 godina".\nTeodora je rođena 4. januara 2000. godine, a tenis je ozbiljnije počela da trenira sa osam godina. Učenica je sedmog razreda OŠ Sveti Sava u Nišu, a član je Teniske akademije Živković.\n"Ova titula mi je bila cilj. Ostvarila sam zacrtano i sada idem dalje. Ove godine u planu su mi nastupi na ETA turnirima. Trenutno sam rangirana na pedeseto mesto, a želim ove godine da uđem u Top 10 u kategoriji do 14 godina. Igraću u prvom delu godine što više ETA turnira u mojoj kategoriji, a u drugom delu ću igrati i u starijem uzrastu, do 16 godina, a tu mi je cilj da uđem u Top 100".\nO teniskom umeću Teodore Ristić brinu treneri Vladimir Aranđelović i Nikola Živković.\nTamara Malešević izuzetan učenik\nTamara Malešević je rođena u Beogradu 26. avgusta 2000. godine. Živi u Inđiji, učenica je sedmog razreda OŠ Petar Kočić i ne samo da je odlična teniserka, već je izuzetan đak – sve petice. Kuriozitet je da je Tamara redovan učesnik republičkih takmičenja u matematici i fizici. Trener joj je Duško Vujnović. Više uspeha imala je na takmičenjima u fizici i matematici, ali je rešila da isti, pa i bolji uspeh ima i na teniskim terenima.\n"Ovo mi je, svakako, najveći uspeh u tenisu. Osvojila sam jedan ETA Božićni turnir u dublu na Zvezdi i igrala u četvrtfinalu. Ušla sam među prvih dvesta devojčica na ETA rang listi. Ove godine želim da se više posvetim tenisu. U planu su mi nastupi na najjačim turnirima u zemlji, zaključno sa Državnim prvenstvom na otvorenim terenima, a igraću i na ETA turnirima do 14 i 16 godina".\nTamari je idol Rodžer Federer. Najjače oružje joj je forhend, a smatra da za poboljšanje svoje igre na mreži ima dosta prostora za napredak.


Ciklooksigenaza — Википедија, слободна енциклопедија\nProstaglandin endoperoksid sintaza\nKristalografska struktura kompleksa prostaglandin H2 sintaze-1 sa flurbiprofena.\nHromozom 9 q32-q33.3\nCiklooksigenaza-2 (Prostaglandin sintaza-2) u kompleksu sa COX-2 selektivnim inhibitorom.\nHromozom 1 q25.2-25.3\nCiklooksigenaza (COX) je enzim (EC 1.14.99.1) koji je odgovoran za formiranje važnih bioloških posrednika zvanih prostanoidi, među kojima su prostaglandini, prostaciklini i tromboksan. Farmakološka inhibicija COX-a može da proizvede olakšavanje simptoma inflamacije i bola. Nesteroidni antiinflamatorni lekovi, poput aspirina i ibuprofena, deluju putem COX inhibicije. Imena "prostaglandin sintaza (PHS)" i "prostaglandin endoperoksid sintetaza (PES)" su još uvek u upotrebi za COX.\nZa više informacija pogledajte: Prostaglandin i Eikozanoid\nCOX konvertuje arahidonsku kiselinu (AA, ω-6 PUFA) do prostaglandina H2 (PGH2), prekursora serije-2 prostanoida. Ovaj enzim sadrži dva aktivna mesta: hem sa peroksidaznim dejstvom, koje je odgovorno za redukciju PGG2 do PGH2, i ciklooksigenazno mesto, gde se arahidonska kiselina konvertuje u hidroperoksi endoperoksid prostaglandin G2 (PGG2). Reakcija obuhvata oduzimanje H atoma sa arahidonske kiseline tirozinskim radikalom koji formira peroksidazno aktivno mesto. Dva O2 molekula zatim reaguju sa arahidonskim anjonom, proizvodeći PGG2.\nTrenutno su tri COX izoenzima poznata: COX-1, COX-2, i COX-3. COX-3 is a splajsna varijanta COX-1, koja zadržava intron jedan i ima mutaciju okvira čitanja; tako da se koristi i ime COX-1b ili COX-1 varijanta (COX-1v).\nRazličita tkiva izražavaju promenljive nivoe COX-1 i COX-2. Mada oba enzima deluju na isti načini, selektivna inhibicija može da proizvede različite nuspojave. COX-1 se smatra konstitutivnim enzimom, koji se nalazi u većini tkiva sisara. COX-2, s druge strane se ne može detektovati u većini normalnih tkiva. On je induktivni enzim, koji postaje izobilan u aktiviranim makrofagama i drugim ćelijama na mestima inflamacije. Nedavno je bilo pokazano da je on povišeno izražen u raznim karcinomima i da ima centralnu ulogu u tumorigenezi.\nCOX-1 i -2 (poznati i kao PGHS-1 i -2) takođe oksigenuju dve druge esencijalne masne kiseline - DGLA (ω-6) i EPA (ω-3) - da proizvedu prostanoide serije-1 i serije-3, koji su manje inflamatorni od članova serije-2. DGLA i EPA su kompetitivni inhibitori sa AA-om za COX put. Ova inhibicije je glavni mod dejstva kojim dijetarni izvori DGLA i EPA (npr., boražina, riblje ulje) redukuju inflamaciju.\nMehanizam reakcije ciklooksigenaze.\n^ PDB: 1CQE; Picot D, Loll PJ, Garavito RM (1994). „The X-ray crystal structure of the membrane protein prostaglandin H2 synthase-1”. Nature. 367 (6460): 243—9. PMID 8121489. doi:10.1038/367243a0.\n^ PDB: 6COX; Kurumbail RG, Stevens AM, Gierse JK, McDonald JJ, Stegeman RA, Pak JY, Gildehaus D, Miyashiro JM, Penning TD, Seibert K, Isakson PC, Stallings WC (1996). „Structural basis for selective inhibition of cyclooxygenase-2 by anti-inflammatory agents”. Nature. 384 (6610): 644—8. PMID 8967954. doi:10.1038/384644a0.\n^ Chandrasekharan NV, Dai H, Roos KL, Evanson NK, Tomsik J, Elton TS, Simmons DL (2002). „COX-3, a cyclooxygenase-1 variant inhibited by acetaminophen and other analgesic/antipyretic drugs: Cloning, structure, and expression”. Proc. Natl. Acad. Sci. U.S.A. 99 (21): 13926—31. PMC 129799  . PMID 12242329. doi:10.1073/pnas.162468699.\n^ AP, Simopoulos (2002). „Omega-3 fatty acids in inflammation and autoimmune diseases”. J Am Coll Nutr. 21 (6): 495—505. PMID 12480795.\nПреузето из „https://sr.wikipedia.org/w/index.php?title=Ciklooksigenaza&oldid=21813262”\nОва страница је последњи пут уређена на датум 17. април 2019. у 16:00 ч.


Kakve veze sa preživljavanjem Drugog svetskog rata u Rimu jednog srpskog diplomate imaju beli medved, koji se budi, Ibzen (koji se javlja iz telefona!), posete kod Pjotra Velikog, gušter koji se vraćao, Empedoklove sandale, Euripidove latomije, večera uz sonete Mikelanđela, kuća koja se ne miče na vetru, Triton koji daje znak ili Mikelanđelova mati...? Pa, ako je taj diplomata Miloš Crnjanski - velike! U njegovom svetu, u njegovoj duhovnoj realnosti, u "Kod Hiperborejaca 2", sve je povezano, a ponajpre ono što se nama smrtnicima čini tako dijametralno suprotno...\nKOD HIPERBOREJACA 2Kupci ove knjige kupili su i...


RC hobi, modelarstvo, iz mog ugla: január 2016\nFairchild PT-19 Sport Scale\nJoš jedan divan model iz vremena drugog svetskog rata.\nFairchild PT-19 (fabrička oznaka NSC M62) je bio američki primarni jednokrilni trener avion koji je služio u USAAF. Tokom drugog svetsko rata, isti avion su koristili i RAF, i RCAF. Ovaj avion je već bio savremeniji u odnosu na dvokrilac PT-13, i koristili su ga i za obuku pilota. Kao i kod ostalih trener aviona USAAF, i PT-19 je imao razne oznake u zavisnosti od motora u njima.\nAvion je niskokrilni jednokrilac sa fiksnim stajnim trapovima i repnim točkom (taildragger). Posada od dva pilota je sedela jedan iza drugog, u kabini otvorenog tipa. Jednostavna, ali čvrsta konstrukcija, trup od zavarene čelične cevi sa tkaninom pokriveni, dok ostali delovi su od šper ploče i isto su pokriveni sa tkaninom. Upotreba rednog (linijskog) motora i uzan nos aviona omogućio je idealan vidljivost za pilota, dok je široko postavljen prednji trap dozvolio je stabilno rukovanje pri poletanju i sletanju\nPred novu godinu, u radionicu mi stigao kit ovog lepotana. Kit je sa laserom sekao kolega Dejan iz Čačka\nPlan sam dobio od Slobodana iz Valjeva. Plan se štampa na papire veličine A4, pa se zalepi\nPlan je detaljno nacrtan, oko sastavljanja nije bilo nikakvih poteškoća\nBalza i šper su bili lepo isečeni, mada na nekim mestima je bilo male potrebe da se proseče i sa skalpelom\nNa deo plana, gde je krilo, nalepio sam providnu foliju, da bih plan zaštitio od lepka, i zakucao sam ramenjaču\nPoređao sam rebra, da vidim kako stoje, i označio sam na ramenjači gde treba da nanesem lepak\nNa rebrima su ostavljene nogice, pomoću kojih krilo dobije potrebno vitoperenje. Na žalost, tanka su rebra, pa kod nekih su se odlomile. Njih sam prvo nalepio nazad\nNaneo sam lepak na ramenjaču, i postavio sam rebra\nKad se osušio lepak, ulepio sam i gornju ramenjaču\nUlepio sam letve koji spajaju rebra sa prednje i sa zadnje strane\nRadove sam nastavio sa levom delu krila\nUlepljene su rebra i ramenjače\nNakon što sam ulepio poslednje rebro,\npripremio sam vrhove krila\nSa ivica balze, gde je sekao laser, odšmirglao sam taj crni sloj, da bi lepak dublje ušao u godove\nProverio sam spoj zadnjeg rebra sa vrhom krila...\n... još malo odšmirglao...\ni sledelo je lepljenje\nUz pomoć jedne tanke letvice, razmazao sam lepak kod spojeva\nIsto sam uradio i na drugoj strani krila\nU sledećem koraku, nalepio sam letvice, okvir na vrhove krila\nTu bih vam obratio pažnju na neku sitnu ali važnu stvar. Uvek proverite špenadle, da nije ostao suv lepak na njima. Kod tankih letvica, u zavisnosti kako idu godovi balze, lako može doći do pucanja istih. Već mala količina suvog lepka može da vrši pritisak na godove i da pukne letvica. Na slici ispod, sa desne strane je oštećena letva, vidi se da je pukla čak na dva mesta, dok je leva ostala čitava\nSve to može da se dotera, ali ipak, bolje odmah da se obrati pažnja, da bi kasnije imali manje posla\nIzgled krila nakon sastavljanja:\nUlepio sam letvicu na prednju ivicu krila, od čega se oblikuje napadna ivica\nVišak letve sam odsekao na potrebnu meru\nKako ste već videli, krilo se sastavlja od dva dela, a ima i dehidral od par stepeni. Da bi obe strane bile u istoj visini, u kitu se dobije šper u obliku V\nPo planu, ovaj šper je od 3mm debljine, mi smo sekli od 1.5mm, pa sam zalepio dva komada\nIzmeđu ramenjača, dolaze ploče od balze, da bi i sa time ojačalo krilo\nPo planu, tu se koristi balza od 2mm debljine, ja sam stavio dve spojene od 1.5mm\nProverio sam kako srednji šablon naleže na ramenjače\ni ulepio sam ga sa jedne strane\nDok se sušio dvokomponentni lepak, sa druge strane sam ulepio ploče od balze, između ramenjača\nKad sam ulepio svaku ploču sa obe strane, mogao sam da spojim krila. Prvo sam označio gde dolazi ivica šablona i zalepio\nNalepio sam letvu na izlaznu ivicu krila\nCentralno rebro je malo deblji u odnosu na ostala rebra. Tu dolazi i štift, koji posle ulazi u trup, prilikom sastavljanja. Zato, tog centralnog rebra je potrebno ojačati sa obe strane, iza napadne ivice\nPoklopci servoa elerona lepo i precizno su isečeni\nNa rebra, gde se lepi ležište stajnog trapa, treba da se ojača sa polurebrima\nLežišta stajnog trapa, isto se sastavljaju od više delova\nCentralni deo krila treba da se plankira. Prvo sam očistio ležišta planka,\npa sam ih nalepio\nKad sam vadio špenadle, onda sam primetio da sam pogrešan plank stavio sa donje strane krila Rupe, gde prolaze kablovi servoa elerona, treba da su sa gornje strane krila. One rupe sam zatvorio\nIsekao sam balzu za plank, i napravio sam rupe za kablove, i nalepio na krilo\nOdšmirglao sam izlazne ivice\nNakon šmirglanja izlazne ivice, sledelo je napadna ivica krila\nIsplankirao sam srednji deo krila...\nKad se osušio lepak, povadio sam špenadle, da bih postavio trup na krilo\nZadovoljan sam kako lepo naleže\nU sledećem koraku ulepio sam štift, što ulazi u trup sa prednje strane krila, u nalepio sam blok od balze, preko čega se krilo fiksira za trup...\nPošto nisam imao potrebnu debljinu okrugle letve, od debljeg materijala sam ga izradio\nStavio sam ga u stonu bušilicu, i pomoću šmirgle dobio sam potrebnu debljinu štifta\nU više navrata proveravao sam debljinu štifta\nOznačio sam mesto, gde sam trebao da probušim napadnu ivicu krila\nJoš jednom sam proverio sve, i ulepio sam štift\nPripremio sam i mali produzetak izlazne ivice centroplana, preko čega idu šrafovi za fiksiranje krila\nPre presvlačenja krila, pomoću gita, sredio sam sastave i neravnine\nNapravio sam i elerone, da vidim kako će stajati, jer posle presvlačenja nema modifikacije. Za svaki slučaj, još jedna provera\nDonja površina ostaje ravna, dok gornja površina prati profil krila. Na slikama ispod se vidi da su namontirane repne površine. O sastavljanju istih, mozete da čitate u nastavku teksta.\nJako sam se dvoumio kako da rešim šarke elerona, jer je profil jako tanak\nObične, plastične nisam mogao koristiti, nema dovoljno mesta. Mislio sam da ih fiksiram samolepljivom trakom, jer kod ovog modela ni to rešenje ne bi bilo loše. Posle opet razmišljao kako će to da izgleda, pa sam se odlučio za papirne šarke.\nTri komada po eleronu\nSledelo je presvlačenje krila sa monokotom\nDosta sam se namučio sa terminezonima, ali ipak, uspeo sam lepo odraditi\nPresvukao sam i elerone, i kabinu\nSastavljanje repnih površina\nDok se suši lepak na spojevima rebara krila, počeo sam sastavljanje vertikalnog stabilizatora\nLetvice su precizno isečeni, sastavljanje dosta lako ide\nMalo su mi neobični ovi sitni delovi, ipak u zadnje vreme sam radio na modelu Stuka na kom je samo horizontalac veličine kao ovde celo krilo\nSledelo je kormilo pravca\nPočinje da liči na nešto\nNa red je došao i horizontalni stabilizator\nI ovaj put, na mestima, gde je trebalo da dođe lepak, sa turpijom je skinut sloj kojeg je ostavio laser\nU sledećem koraku, sastavio sam kormilo dubine\nU nekim momentima, pinceta puno pomaže\nSa ovim, horizontalni stabilizator je skoro i gotov\nA kad se ubaci vertikalni stabilizator, tek onda dobro izgleda\nDošlo je momenat, da vertikalni stabilizator nalepim na trup modela, ali...\n...opet par koraka unazad...\nPoprečne letvice jako lako se lome. Već prilikom sastavljanja neke sam morao zalepiti\nRazmišljao sam, ako počnem presvlačenje modela sa monokotom, i ako slučajno malo jače stisnem peglu, ima da se polomi po koja letvica. Ako ne prilikom peglanja, može prilikom transporta, ili ko zna kako?!\nNije najbolje rešenje da se na rep modela doda po koja težina, ali rešio sam da preplankujem repne površine.\nFiksirao sam horizontalni stabilizator za dasku, i izmerio sam koliko parče balze mi treba\nšto sam i isekao\nPre nego što sam nalepio plank na konstrukciju, proverio sam gde će doći šarke, jer još ima mogućnosti za neke eventualne modifikacije\nNakon provere mogao sam da nalepim plank\nSredinu sam izostavio, tu treba da se nalepi na trup. Isto sam uradio i sa druge strane strabilizatora\nDok se sušio lepak, radio sam na vertikalnom stabilizatoru\ni na kormilima pravca i dubine\nPre nego što sam nalepio plank i sa druge strane svake površine, usekao, i ulepio sam šarke\nPoravnao sam letve...\n... i nalepio sam plank na horizontalne...\n... i vertikalne površine\nNakon 24h, povadio sam špenadle i odsekao sam višak planka\nOpet sam sastavio model, da vidim na šta sad liči\nSledi oblikovanje napadnih ivica na repnim površinama...\n... ali prvo nalepim stabilizatore na trup modela.\nSa unutrašnje strane trupa, gde nalegne horizontalni stabilizator, ulepio sam dve letvice da bi bila veća površina gde ga drži lepak\nKad se osušio lepak, proverio sam da li krilo dobro stoji, 90 stepeni nasprem trupa, jer za određivanje tačnog položaja horizontalnog stabilizatora koristim neke tačke i sa krila\nKad su brojke bile identične sa obe strane, proveru sam nastavljao na spoju trup-horizontalni stabilizator\nKad sam se uverio da je sve na svom mestu, namazao sam ga sa lepkom i fiksirao sam ga\nUlepio sam vertikalni stabilizator, i napravio sam ojačanje u korenu, kod spoja horizontalnog i vertikalnog stabilizatora\nNakon par minuta šmirglanja, oblikovanja balze, mogao sam da ga zalepim\nU nastavku, oblikovao sam napadne i izlazne ivice\nSve bolje i bolje izgleda\nDok sam proverio redosled sastavljanja trupa\nmoja lepša polovina je odšmirglala ivice rebara\nSledelo je lepljenje istih\nBiće ovaj model više nego odličan\nU sledećem koraku ulepio sam rebra koje drže klupicu baterije i servoa repnih kontrolnih površina\nNalepio sam i levu stranu trupa, ali samo do rebra iza klupice baterije\nFiksirao sam rebra trupa za dasku, i zalepio sam obe strane\nSledelo je lepljenje letvica, na koje će da nalegne plank od balze\nDok se sušio lepak, sastavio sam kabinu modela\nU sledećem koraku, nalepio sam plank, od 1,5mm\nUlepio sam i instrument tablu\nobradio sam ivice kabine i sad lepo nalegne na trup modela\nKapotaž je izmišljen da se zalepe više parčadi ploče od balze\nPrvo sam zalepio po dve ploče, pa zatim opet po dve...\nKonačno, svih osam ploča su sad već u jednom komadu\nNako, što se osušio lepak, mogao sam da ga malo oblikujem\nSastavio sam model, da vidim na šta će da liči\nNa bloku držača motora, što je ujedno i kapotaž, odmah sam napravio potreban ugao prema dole\nUlepio sam i trouglove kod spojeva\nKad se osušio lepak, nalepio sam ceo blok na trup\nNa sam kraj trupa, gde se spajaju bočne površine, ulepio sam blok od balze, gde će doći donja šarka kormile pravca\nPošto je vertikalni i horizontalni stabilizator ulepljen,\nsledelo je plankiranje gornjeg dela trupa\nPosle šmirglanja, površina je dosta bolja\nIspod krila, sa unutrašnje strane trupa ulepio sam dve matice, u šta će se šrafiti krilo\nDa bi ove matice bile osigurane, a i krilo da lepše nalegne, ulepio sam blok od balze\nPolako sam skidao višak balze, stalno proveravajući kako krilo naleže na trup\nKrilo se fiksira pomoću dva plastična šrafa\nUlepio sam držač za bužir, na čega će prolaziti 0.8mm žica od čelika od servoa do repnih površina\nDonju površinu trupa nema potrebe plankirati, samo ide jedna letvica sa unutrašnje strane, da bi filoja nalegla na malo širu površinu\nUgradio sam motor, da vidim kako će stojati\nKapotaž, u ovom slučaju se ne skida sa modela, već je izrađen kao produžetak trupa, je dobio svoj konačan oblik\nTrup je spreman za presvlačenje...\nNa ovoj slici je pravi Pt-19.\nNisam slučajno stavio tu fotografiju, moj model dobija istu boju...\nBroj ostaje 77, samo se inicijali menjaju.\nZa svaki slučaj, odštampao sam sliku, da se ne bih zeznuo oko folije,\npogotovo oko sitnih detalja, kao što je kormilo pravca, u boji američke zastave. Prvo sam presvukao dve stranice trupa\nPa i repne površine...\nKormilo pravca dobio kolor šemu američke zastave\nNakon doterivanja, rep i tup modela izgleda ovako\nKormilu dubine pokreće jedan servo, značio dve strane sam morao spojiti sa čeličnom od 2mm u obliku slova U\nKad sam sve premerio više puta,\nDa se ne bi nešto iskrivio nakon lepljenja, kormilo sam fiksirao na svoje mesto\nNakon presvlačanja kormila dubine...\n... sledelo je lepljenje brojeva modela\nGlavne trapove sam savijao od 3mm čelične šipke, točkovi će biti sunđerasti, sa prečnikom od 50mm\nZadnji trap sam mislio rešiti sa fabričkim delovima, ali ono što imam na stanju, prevelik , tačnije previsok je\nDa ne skratim taj držač točka, od šper ploče sam isekao drugi, kojeg je nakon lepljenja Erika ufarbala u plavo\nSledelo je lepljenje zvezde i natpisa na krilo\nServoe elerona sam našrafio na poklopac od servo kućišta\nUgrađeni su i servo "horn"-ovi\nBaterija se stavlja ispod kabine. Kabinu sam fiksirao pomoću magneta. Pošto nisam imao modelarske magnete, našao sam neku vrstu dekoracije a da ima jak magnet na sebi\nUkupno 3 kom. magneta će da drži kabinu na mestu\nNakon nekih modifikacija zbog nameštanja težišta modela, stigao sam do momenta da se nameste hodovi kormila pravca, dubine i elerona\nDošlo je dan da poletim model. Pre poletanja, još par fotki\nNisam sujeveran, ali nikad se ne zna šta može da se desi prilikom prvog leta modela\npa, da ipak imam po neku fotkicu. Kako se vidi na slikama, model lepo čuči na točkovima od 50mm\nNakon provere odstojanja modela od tla\nproverio sam kako se ponašaju točkovi u travi, de ne bi bilo prevrtanja prilikom ubrzanja\nKad se smirio vetar, još jedan, zadnji pregled pre poletanja\nJoš jedna zajednička slika\nna kome se vidi neka vrsta zabrinutosti, šta će se desiti kad model odlepi od piste. Prilikom izrade modela, pazio sam na uglove, da se ne iskrivi nešto, da sve bude kako treba da bude po planu. Kad je već model bio gotov, namestio sam i težište, da bude po planu. Otklone sam namestio isto po preporuci proizvođača plana, tako da u teoriji sve je bilo idealno. Ali, praksa je uvek nešto drugo...\nPolako sam dodavao gas konstantno prateći nagib trupa da se model ne bi prevrnuo, ili krenu da se odlepi a da nema još dovoljne brzine kad u jednom momentu poleti...\nVidi se malo propadanje nakon poletanja, a razlog je malo vetra u leđa modela, ali sve u svemu, model se lepo podigao. Nakon jednog kruga malo sam dotrimovao elerone, i model je ravno leteo\nPrvo sam ga leteo malo višlje,\na posle već i malo niže\nŠtopericu sam namestio na 5min, što je i zapištio i krenuo sam na sletanje. Kako se vidi i na snimku, sletanje bez poteškoća, iz prve sam uspeo.\nŠto se tiče letne karakteristike i ponašanja modela, hm... utisci treba da slegnu malo, ali bilo je potrebe za malim korigovanjem hodova kormile dubine i elerona, kao i doštelovanja EXPO-a\nTokom zimske pauze, promenio sam motor na modelu i malo sam promenio ugao motora. Tokom marta meseca se ukazala prilika da odemo do aerodroma. Naravno, izneo sam i ovog mališana, da vidim kako će da se ponaša. Šta reći, sad sam već oduševljen sa ponašanjem.\nU ovom video zapisu imate i let devetnaestice\nModel je opet leteo, sve više i više verujemo jedan drugome\nna svaku komandu jako lepo reaguje\nJedino još pri sletanju da se ne prevrne, ili da ne stane na nos\nZadovoljan sam sa modelom\nGlavne trapove sam savio prema napadnoj ivici, i od onda nema prevrtanja. Pošto je model manjih dimenzija, vrlo često ide na aerodrom\nOdavno smo ukoračili u sezonu 2020. Avionče je već jedno vreme na oglasima, ali niko se još nije javio da ga kupi. U međuvremenu sam ga izneo sa sobom, da ga letim malo\nKad se odlepio od tla, video sam da nešto ne valja, jer je naglo dizao nos a ponašanje je postao kad da je model jako repat. To nije mogao biti, jer baterija ima svoje mesto u trupu. Kad sam video da je pad modela neizbežan, trudio sam da ne upadne u tablu kukuruza ili sa druge strane piste u trsku, već se da ga dovedem na mesto gde je trava malo višlja... Razlog ponašanja i pada modela je bila greška u servou kormila dubine, koja se prezubila u najgorem mogućem položaju, prema gore.\nNakon saniranja trupa i zamene servoa, vratio sam motor, esc, i proverio sam hod otklona\nObjavio Gabor Lastovič "RC Bandit" dana 11.1.16 Nincsenek megjegyzések:


"Neće biti podjele Kosova" | BN\n"Neće biti podjele Kosova"\n"Briselski sporazum o normalizaciji odnosa Beograda i Prištine je dobra pogodba.\nRepublika Srpska 15.05.2013 | 19:49\n"Briselski sporazum o normalizaciji odnosa Beograda i Prištine je dobra pogodba. Podele Kosova neće biti, istakao je danas američki kongresmen Eliot Engel. Engel koji je jedan od istaknutijih zagovornika nezavisnosti Kosova rekao je da neće biti podele Kosova ni razmene teritorija, jer bi to proizvelo domino-efekat na Balkanu. "Sporazumom nijedna strana ne dobija sve ono što želi. Sporazum je kompromis, a kompromis podrazumeva da jedna strana dobije nešto što želi i da druga strana dobije nešto od onog što želi", rekao je on u intervjuu za kosovski servis Radio Slobodna Evropa. Kao rezultat toga, iako obe strane, kako je rekao, nisu u potpunosti zadovoljne, one shvataju da je to u njihovom interesu, zato što mogu da ostave prošlost iza sebe i okrenuu se budućnosti. Prema njegovom mišljenju, ovim sporazumom Kosovo je na dobitku, zato što je "Srbija po prvi put 'de facto' priznala Kosovo" i vlada u Prištini će uspostaviti kontrolu na celom Kosovu. "Za mene nije važno da li Srbija ima zvanične diplomatske odnose i da li priznaje Kosovo, ali potpisivanjem ovog sporazuma, Srbija je "de facto" priznala pravo Kosova da postoji kao nezavisna država", poručio je američki kongresmen. "Neće biti podele Kosova, otcepljenja nekog dela, i to je veoma važan princip. Prema tome, vlada Kosova je odgovorna za celo Kosovo, bilo za severnu Mitrovicu, južnu ili neki drugi njen deo, rekao je on i dodao da će "u zamenu za to, Srbi na severu Mitrovice imati određeni stepen autonomije". "Mislim da je to dobra pogodba. Ukoliko je to prava autonomija, a EU i SAD i ostali priznaju činjenicu da je Kosovo jedno a ne podeljeno, odvojeno ili otcepljeno, u zamenu za jedan oblik autonomije za Srbe, mislim da je sporazum veoma dobar za Kosovo i vladu u Prištini." Briselski sporazum takođe, kako Engel kaže, usmerava i Kosovo i Srbiju na putu ka EU. "Ne smeta mi ukoliko se Srbija priključi EU, ali samo ukoliko se i Kosovo priključi EU. Ne želim da Srbija ima tu mogućnost da blokira Kosovo. Smatram da ovaj sporazum ne dozvoljava da jedna zemlja blokira drugu", ističe Engel. Na pitanje da li sporazum stvara mogućnost za formiranje mini-države na severu Kosova, Engel kaže da takva opasnost ne postoji i odbacuje ideje kongresmena Dane Rorbaher o razmeni teritorija Kosova i Srbije jer je to, kako kaže, nemoguće bez posledica po ostale delove Balkana. "Kosovo je na Balkanu, gde se ne zna gde je kraj. Ukoliko se granice Balkana pomere, ukoliko se podeli Kosovo, šta će se desiti ukoliko i Republika Srpska poželi da bude deo Srbije, šta će se desiti ukoliko delovi Makedonije žele da se promene, šta će se desiti sa Bosnom? Tome nema kraja i plašim se da za to ne bi bilo rešenja ni za 100 narednih godina", upozorio je on. Engel, koji je visokopozicionirani član Komiteta za spoljne odnose, ocenio i da SAD moraju ostati uključene u zbivanja na Kosovu, jer će u suprotnom ako se prepusti samo Evropi, Kosovo teško ostvariti svoje ciljeve.\nSrbi su na kosovu sada u istom polozaju kao hrvati u bih ostace na cjedilu kako hrvati bosanski sada ce i zvati srbi kosovski tko su oni\nGledajuci unazad ...Srvija je u vise navrata praktixno nestajala ali se ipak posle svega uzdizala i vracala u zivot.... tako i ovo sad... Kosovo nam je trenutno oteto ali polajo vraticese ono gde mu je mesto.... opet ce siptari kao nekad cuvati ovce,koze i magarce.... sve ima svoje samo polako\nPa sta ste ocekuli da uradite u Kosovo sta hocete I posle da kazete ovo hocemo ili ovo vi necete dobiti Kosovo nikada I Kosovo je nezavisna od vas tu serbska cizma nikada nece uci ni milom ni silom samo sanjate kao sto ste sanjali za veliku serbiju I nikada niste je videli I necete viditi\nEngel, Sotono !\nEngel, zelim ti da budes naj bolja musterija naj cjenjenijeg siptarskog proizvoda.\nNama to i odgovara da kosovo ostane u Srbiji gdje i pripada !


UPOZORENJE: Lažna Univerexportova nagradna igra se širi internetom | (Vesti - 20.02.2018) Novi Sad\n20.02.2018 u 10:20h\nUPOZORENJE: Lažna Univerexportova nagradna igra se širi internetom\nPutem interneta se već izvesno vreme širi obaveštenje o učešću u lažnoj nagradnoj igri kompanije Unviverexport.\nLažno obaveštenje u kojem se učesnici pozivaju da popunjavanjem ankete i uplatom odgovarajućeg iznosa putem sms-a učestvuju u tzv. nagradnoj igri u kojoj dobijaju kupon u iznosu od 25.000 dinara, navodno stoji ispred imena kompanije Univerexport. Link vodi na lažnu internet adresu: http://univėrexport.com/\nIz Univerexport-a poručuju:\n„Kompanija Univerexport ne stoji iza ove nagradne igre koja kruži internetom i društvenim mrežama, stoga ne preuzimamo odgovornost za eventualne posledice koje mogu proisteći iz popunjavanja ove i sličnih anketa.\nAdresa Univerexport-a je www.univerexport.rs i jedino su validne informacije koje se plasiraju putem te zvanične stranice. Zvaničan nalog kompanije na facebook-u je www.facebook.com/Univerexport/ Svaka zloubotreba Univerexport brenda podleže kaznenoj odgovornosti i na takav način će biti tretirana“\nPovezane teme lažna nagradna igra univerexport


Kao na dlanu : Moj vodič kroz Veneciju (I deo)\nPolazak je bio zakazan za 19,oo h sa novog parkinga kod Buvlje pijace - petak uveče. Noćna vožnja kroz Hrvatsku i Sloveniju ka Italiji.\nna početku pozdrav u autobusu vodiča LM ...\n"Ono što bih vas ja zamolila odmah je da se spremi sitan novac što se tiče prelaska na brod u luci Punta Sabbioni, zbog vraćanja kusura - to je povratna karta za brodić i karta kojom je izvršena rezervacija da nas čeka brod.\nA ono što bih vam ja preporučila za ovih 700 i nešto km, odnosno 1 sat i nekih 15 minuta kroz Srbiju, 4 sata kroz Hrvatsku i 2,5 sata kroz Sloveniju, pa zatim nekih 1,2o minuta kroz Italiju, jeste da se potrudite da što više odspavate, da bi mi sutra bili sveži, odmorni, da onako lepo i zajedno pogledamo u proširenom planu i programu čitav grad, da ne obiđemo kao sve druge turističke agencije, one glavne stvari, a onda te glavne stvari se odnose samo na jedan trg, i onda ne pogledate one zaista lepote koje Venecija ima da vam pruži.\nIzmeđu Slovenije i Italije ne postoji granični prelaz, kao članice EU - tu su samo prazne kućice, na nekadašnjem graničnom prelazu Fernetti.\nPauze ćemo praviti po potrebi.\nNa ulasku u Italiju pravićemo onako jednu veliku lepu pauzu za jutarnju kafu i da vidimo kako izgleda čuvena italijanska "AUTOGRILL" pumpa.\nKapućino za dobro jutro!!! ;)) --- 1,4o €\nAUTOGRILL, Fratta Nord, Veneto\ni nešto malo - čisto za razbuđivanje ;))\nOd ovog "AUTOGRILL"-a do luke Punto Sabioni, ima 5o minuta vožnje autobusom.\nŠto se tiče svih suvenira, sve će vam biti objašnjeno. Lično ću vas odvesti na mesta gde možemo da kupimo čuvene likere i čuvena vina, imam prijatelja koji tamo radi na tezgi i izuzetno je povoljan. Pokazaću vam još i gde da kupite najpovoljnije magnete.\nAko je negde povoljno kupiti magnet, onda je to Venecija, gde se oni mogu kupiti i po o,75 € (iako su bili veoma jeftini, meni se iskreno ni jedan toliko baš nije dopao, da sam morala da ga kupim). Pokazaću vam još i gde su originalne radnje za murano staklo, a može se kupiti i lažnjak tipa: minđuše, narukvica nekome za uspomenu ... i sve to za 5 €. Ne postoji neka drastična razlika, samo to da vi znate gde ste ustvari to kupili.\nNastavljamo naše putovanje i vidimo se nakon I graničnog prelaza.\nKada uđemo u Hrvatsku, nakon i graničnog prelaza, potebno je da sakupimo te novce za brod.\nU određeno vreme ćemo se naći za sve one koji žele da odemo do crkve Santa Maria Della Salute, da vidimo Pegi Gugenhajm kolekciju, vidimo Napoleonove vrtove, kao i čuvenu jednu od najskupljih škola na svetu za dizajn tekstila, dizajn nakita itd.\nTo će biti po slobodnom izboru - taj produžetak šetnje, pokazaću vam i gde postoji jedan jedini Mc Donald's u Veneciji, tako da možete i do tamo da odete. Ja se nadam da ćemo uspeti, kada budemo išli do Santa Maria Della Salute, da pređemo gondolom taj deo Grand kanala, ako ne po dužini, a ono po širini. 2 € je cena karte u jednom pravcu, a možemo da se vratimo peške, a onda preko Ponte dell'Accademia --- Akademijinog mosta.\nBitno je da će vam sve informacije biti pružene vrlo opisno i lepo, polako, da se zaista srodite da ovom Lepoticom Jadrana. nekada kraljem Mediterana, čuvenom Mletačkom Republikom, Bella Venecijom ili Sarenissimom - titulom koju će dobiti u XV veku.\nBenvenuti in Italia !!!\nJoš jedanput, dobrodošli u čuvenu Italiju!\nSve nepotrebne stvari koje nam neće trebati u šetnji po Veneciji, možemo ostaviti u autobusu.\nMapa gde se tačno nalazi Lido di Jesolo u odnosu na luku Punto Sabbioni\nKraj maja i početak juna i kraj septembra i oktobra izgledaju kao da je čitava IV godina srednjih škola i gimnazija beogradskih i srpskih naseljena ovde u Lidu di Jesolu. Inače, mesto koje je 18 km udaljeno od luke Punta Sabbioni, odnosno luke odakle kreću trajekti za Veneciju. I ja ću ovom prikom samo da vam objasnim par stvari, odnosno da vam dam onaj kratki istorijski uvod.\ni gde se tačno nalazi luka Punta Sabbioni u odnosu na Veneciju\nSledi uvod o Italiji i o svemu vodiča agencije.\nBrod nam je zakazan u 8,oo h iz prostog razloga što cirkulacija ovih brodica je veoma velika, i "ko pre devojci, njegova devojka" ;))) i pošto smo tako lepo "preleteli" granice, imaćemo malo i jednu opuštenu verziju, odnosno popićemo kafu ovde u luci Punto Sabione, dok čekamo brodić za Veneciju.\npriča pred silazak u luku Punto Sabioni:\nVenecija nažalost odumire. Samo 56000 duša živi ovde, prosečne dobi od 64. godine. Zbog necirkulacije saobraćaja, zbog nemogućnosti vožnje bicikla, svi mladi kojima ovakva vrsta života ne odgovara, odnosno oni u potrazi za mobilnošću, žive na ovom kopnenom delu Venecije, i svako jutro u 7,oo h se reke radnika slivaju preko iste ove trase kojom ćemo mi proći brodićem, da otvore svoje prodavnice. Isto takva situacija je i u 19,oo h uveče.\nVi ste oni koji svojim posetama čine da Venecija živi i dalje i bude mlada.\nPolako i lagano iz autobusa idemo svi zajedno do luke da se smestimo u kafić, ili već da fotografišete ili šta god.\nOvako izgleda u luci Punto Sabione\nLuka Punta Sabbioni\nKafić u kojem smo pili jutarnju kaficu, a odmah desno u odnosu na ovu sliku je i toalet, kao i trafika gde možete kupiti prelepe razglednice, kao što sam i ja\nA neki su umesto kafice morali ;)) da probaju sladoled - pistaći, ako ništa ono makar zbog boje činijice koju ćemo sačuvati za uspomenu\nNaš brodić biće ovaj na slici levo i u 8,oo h pošli smo za Veneciju\nOvako izgleda u brodiću\ni krećemo ... ;))\nUsput nailazimo i na ovaj brod\ni približavamo se Veneciji - levo na slici vidimo Zvonik Svetog Marka i Duždevu palatu\nKako će teći naš obilazak Venecije???\nOtprilike 2-2,5 sata se krećemo kroz grad... priča i nastavljamo dalje i priča i nastavljamo dalje ..., nakon toga pauza 2 sata, zatim sastanak da se ide po suvenire, po vina i po magnetiće, i nastavljamo za Santa Maria Della Salute, što možemo i ne moramo.\nMožemo svi skupa da idemo u šoping i onda svako na svoju stranu, a možemo i organizovano do čuvene crkve.\nU 17,2o h je sastanak ispred brodića i polazak za Punto Sabbioni, na glavnom trgu ispred Porta dela carta će vodič biti u 17,1o h da pokupi sve one koji ne znaju da dođu do polaska brodića sami.\nOvde smo se i iskrcali, odatle ćemo uveče i poći - htl Gabrielli\n- Nekadašnja palata, sada hotel Gabrielli\nZnači u 17,2o hotel Gabrielli.\n8,4o h stižemo u Veneciju\nZnači, nekih 35 - 4o minuta vožnje brodićem iz luke Punto Sabbioni\nIskrcavanje iz brodića\nOvako je izgledao naš brodić ;))\nI započinjemo našu šetnju Venecijom ...\nOd 8,4o h do 11,15 h trajalo je razgledanje Venecije u pratnji stručnog vodiča.\nOvde su vam bitne 2 stvari:\nSAN GIORGIO MAGGIORE = SVETI ĐORĐE VELIKI\nGde se tačno nalazi pomenuto ostrvo sa crkvom\n1) San Giorgio Maggiore - jedno od ostrva sa istoimenom crkvom, iz XVII veka nalazi se tačno preko puta nas\nPogled na ostrvo San Giorgio Maggiore sa Rive degli Sciavoni - Rive Slovena\n2) i da vidite pravi primerak mnogih tornjeva u Veneciji, ako su vam rekli da je jedini krivi toranj u Pizi, to nije tačno, u Veneciji nemate ni jedan jedini toranj koji je prav.\nJedan od krivih tornjeva u Veneciji\nCrkva Chiesa della Pietà\nEttore Ferrari, Bronzani spomenik italijanskom kralju - ujedinitelju Vittoriju Emanuelu II, 1887. godina\nNekada palata Dandolo iz XV veka, a od 1822. godine luksuzni hotel Danielli Excelsior\nRIVA DEGLI SCHIAVONI = RIVA SLOVENA\nUpravo ste prošli Rivom deli Skavoni, odnosno vašom rivom, to vam je Riva Slovena, gde se šetao i čuveni Njegoš.\nPošto je prostor neobično širok za Veneciju upravo na ovoj rivi, obično tu pristaju svi brodovi\nSada ćemo zastati malo ispred Mosta uzdaha i onda ćete dobiti prvo priču i onda slobodno vreme za slikanje i onda idemo u sam centar da objasnimo malo i istorijski i da objasnimo i detaljno šta se tamo sve nalazi i onda krećemo cirkulaciju prema centralnom delu, da biste upoznali nekoliko detaljnijih stvari, koje će vam objasniti lakše istoriju Venecije.\nZastali smo ispred Mosta uzdaha\nPALAZZO DUCALE = DUŽDEVA PALATA I TAMNICE DUŽDEVE PALATE\nPravo ispred nas je Duždeva palata, o njoj će tek posle biti reči, a ovaj ovde deo - to su tamnice Duždeve palate.\nSve su ovo tamnice Duždeve palate, desno od Mosta uzdaha\nOno što ja uvek volim da kažem jeste činjenica da bi vam za Veneciju trebalo da se organizuje jedno 4-5 dana, pa da vi odete i do Murana i do Burana, i da bukirate Tajnu turu Duždeve palate.\nTajna tura Duždeve palate podrazumeva i posete glavnim zatvorima, odnosno mestima gde su mučeni svi ti zatvorenici.\nIako vam je Aleksandar Dima pogrešno rekao u svim gotovo svojim romanima, i to površno je iskorišćeno po mnogim filmovima, francusko mučenje izmišljeno je, kao i ulično osvetljenje, upravo ovde u Mletačkoj republici. Kada bi neko bio proglašen i optužen, kada bi dopao tamnice, iz tamnice više nije izlazio.\nFrancusko mučenje sastoji vam se od toga da vam se gornji i donji ekstremiteti stavljaju u daske, do te mere da se vrši zatezanje kože. Znači, zatezanje kože između 2 daske, zatim se ekseri zabijaju u kosti, ligamenti momentalno pucaju, kost momentalno naprska, nikada noge ne srastu ponovo dobro, i često ostanete i nepokretni.\nStali smo ovde, jer sve te sprave se i dalje ovde nalaze, i možete ih obići samo ako bukirate tu Tajnu turu Duždeve palate, kao i da uđete u unutrašnjost.\nPONTE DEI SOSPIRI = MOST UZDAHA / OČAJA / IZDISAJA\nMi ćemo o tome nastaviti priču, ali pre toga dobićete 1o minuta slobodno, jer između ove dve palate, stoji onaj čuveni Most uzdaha ili Ponte Sospiri.\nPogled na most uzdaha sa mosta Ponte della Paglia - zoom\nSospiri vi ne možete da prevedete kao Most uzdaha, možete da ga prevedete kao most uzdaha, most očaja, most izdisaja, jer svi oni, a suđeno im je u sali Velikog veća u Duždevoj palati i oni koji su prelazili ovaj prelepi most iz renesansnog perioda, odnosno iz XVI veka i prelazili ovde u tamnicu, su oni koji izdišu, jer povratka nema. :(( A oni koji uzdišu stoje na vašoj teritoriji, to su majke, žene, deca, kćeri, sinovi, rodbina, to su ljubavnice, žene, ... to su devojke ...\nOni koji prelaze most zadnji put gledaju svoje prelepo Mare Adriatico, i voljena lica koja ih ispraćaju, jer neba, sunca i vode, više za njih nema. Pa se onda ovde za vreme suđenja i prelaska, i zadnji put gledanja zatvorenika, uzdisalo do te mere da se most kažu ljuljao - jedan od 144 mosta, koliko ih ima u Veneciji.\nSvaki nosi upečatljiv naziv, tako da ćete preći preko mosta kriminalaca, i mosta dojki, i mosta mračnih ljudi i mosta ovih ili onih. Jedino preko kog mosta nećete preći, jeste Ponte Sospiri, odnosno Most uzdaha. Pa vi odlučite u vašoj glavi jeli to most onih koji uzdišu za svojim voljenima, i padaju u nesvest ovde ili je to most onih koji izdišu. Najlepša konstrukcija koja ni jednom nije upotrebljena u čuvenoj trci koja se održava svakoga maja, a to je "Gore-dole po mostovima". Možete se prijaviti svi, nije bitno hoćete li preći most peške ili ne, glavno je da kod svakog mosta stoji neko ko će popisati vaš broj. Kada pređete preko zadnjeg mosta i on pogleda da imate svaki most pređen, onda dobijate diplomu bilo da ste trčali, bilo da ste skakali, bilo da ste šetali, dobićete diplomu, kako ste zvanično pretrčali gore-dole, hodali gore dole po svim venecijanskim mostovima. Pa izvolte ponekad se priključite. Preko ovog mosta najteži je prolaz za vreme karnevala.\nPonte Sospiri vam se nalazi između dve građevine, i zastakljen je, ne možete da ga promašite, a ja vas čekam dole ispod stepenica i imate 1o-ak minuta da se slikate.\nZapamtite da je čuveni ljubavnik Kazanova, koji je ustvari bio ništa drugo nego dvostruki agent između Đenove koja se borila sa Mletačkom republikom, za prevlast na Jadranskom moru, prebegao preko ovoga mosta i jedini koji je uspeo da izbegne mračnosti tamnica Duždeve palate. Sam o sebi rastrubio je priču velikog ljubavnika, da ne bi se dovele u pitanje sve njegove malverzacije, kombinacije, ali će ipak 1381. godine, u bici kod Kjođe, Venecija, odnosno Mletačka republika postati zvanični vladar Jadranskog mora i ukrasti prevlast Đenovi za sledećih 4oo godina.\nPIAZZETA SAN MARCO - NEKADA GLAVNA LUKA\nIzmeđu ova dva stuba u životu da vas nisam videla da ste prošli. To se smatra najvećim mogućim baksuzom u Veneciji. Sve zlo koje može da vas snađe, ovde i u životu, naročito gubljenje novca, proiziskuje prostor između ova dva stuba. Oni tamo što između stoje, očigledno da to ne znaju.\nNa ovoj Piazzeti, između 2 stuba. obavljala se egzekucija kriminalaca:\nPiazzetta San Marco - to su upravo ta 2 stuba\nTo je mala Piazza. Zvanično, to je bila glavna luka, odnosno glavni pristanak brodova. Na desnom stubu nalazi se prikaz Svetoga Teodora, a sa druge strane malo čudno modelizovan lav, odnosno krilati lav je predstava Svetoga Marka - jevanđeliste Marka.\nDesno Sveti Teodor, levo Sveti jevanđelista Marko, odnosno bronzana statua krilatog lava koji je bio simbol Mletačke republike - ulaz u grad kada se gradu prilazilo samo sa mora\n(pogledajte sliku kao uvod u ovaj post)\nZa dan osnivanja Venecije zvanično se uzima 25. april 421. godine. Mada znamo da je prvi dužd bio 697. godine i za prvog dužda bio je izabran Paolo Lucio Anafesto.\nMada u zvaničnim knjigama Mletačke republike, prvi dužd je Orso Ipato, koji je zabeležen 726. godine.\nPošto su duždevi bili formalni vladaoci - to je titula koja je bila samo zavređena za Mletačku republiku, njima je bila potrebna i njihova palata, odnosno njihovo sedište.\nTo je tzv. Palaca Dućale (ital. Palazzo Ducale), koju oni kreću da grade 936. godine.\nEbbrezza di Noè - skulptor Lombardije iz XVI veka, Stubovi Duždeve palate\nDuždeva palata - pogled sa Rive Slovena\nGlavni ulaz u Duždevu palatu - tu ulazite i da biste obišli nekada Duždevu palatu, danas muzej\nJedan od kapitela Duždeve palate prema Piazzetti San Marco\nOvo je tačno mesto na kojem stojimo dok slušamo priču vodiča\nZašto Sveti Teodor, zašto Sveti Marko?\nKako su želeli da budu slobodna teritorija, država koja će se osnažiti i koja će jačati, koja je raznim diplomatskim ali i malverzacijama dostigla svoje bogatstvo, naročito kupovinom i trgovinom začina, i naročito petljanjem u krstaške ratove, oni su želeli, odnosno njihova ideja je bila da imaju sve svoje i onako kako oni hoće.\nZbog toga biraju za sveca zaštitnika jednog jevanđelistu i jednog od najjačih - krilati lav ili svetitelj Marko, ujedno jevanđelje po Marku je najkraće jevanđelje, pisano za čoveka - za običnog čoveka da ga razume.\nIspod stubova - kapitela Duždeve palate\nI evo ga krilati lav koji simbolizuje jevanđelistu Marka\nZnači, svako drugo je malo teže, i ima raznih metafora i morate malo da se zamislite kao da čitate Gorski vijenac.\nMarkovo je najprostije i pisano je za čoveka.\nОбјавио Kao na dlanu у 23:59\nVesna Djukanovic 19. фебруар 2017. 10:03\nŠto više čitam, više sam oduševljena mnoštvom prikazanih detalja. Vrlo živopisno i temeljno.\nKao na dlanu 19. фебруар 2017. 15:33\nHvala Vam draga Vesna. Nadam se da Vam se dopadaju svi ti pomenuti detalji i da će Vam poslužiti kao odličan vodič za početak.


Albumi koje možete da preslušate od početka do kraja\nEvo nekih meni najdrazih:\n1) legendarni Cream- Disraeli Gears (posebno preporucujem "tales of brave ulysses" sa ovog albuma)\n2) Najdrazi album stariani-a\n3) Dire Straits - Communique, kao i sve ostalo od njih\n4) Made in Japan - Deep Purple\nZa one koji vole dobar metal preporucujem:\ni od prilike sve sto je iron maiden ikada napravio\nI naravno da ne zaboravim svog najveceg idola, tocka.\n02-27-2015, 05:31 AM (This post was last modified: 02-27-2015, 05:41 AM by mikikg.)\nUh elektropionir, dobaaar ti izbor, vrlo slicne muzicke ukuse imamo.\nI meni je surfovanje sa vanzemaljcima bila njegova najbolja ploca dok se nije pojavio "carobnjak crvotocine"\nA za Smak, ako budes svracao na ovu stranu mozemo da organizujemo neku posetu kada budu imali probe. Cikice se ponovo aktivirale, skoro sam bio na jednoj probi, razbijaju kako sviraju po stare dane\n02-27-2015, 09:34 PM (This post was last modified: 02-27-2015, 09:35 PM by elektropionir.)\nhehe, primjetio sam da imamo vrlo slicne muzicke ukuse.\nIako ne padam cesto u zamke fatalizma... i generalno nemam predeterministicki stav prema zivotu, jedina stvar koja me konstantno muci je to sto vjerovatno nikada necu dostici Tockov nivo vjestine na gitari... cini mi se... pa cak i da nastavim vjezbati kao onda kada sam bio student i ucenik, satima i satima svaki dan, uvjek cu biti godinama daleko od njega. A sada trenutno nemam vremena ni da se posteno naspavam a ne da sviram....\nZapamtit cu to i vjeruj mi da cu ti se javiti ako budem uskoro u blizini nekada, jer nisam nikada cuo smak uzivo, a tocak mi je definitivno najdrazi muzicar, i njega najvise pokusavam da kopiram.\nMoram da postavim jos dva albuma koje volim...\nMelissa Auf Der Maur - Auf der Maur.... fantastican album. Ma, meni je ona... uff bolje da sutim\nMorphine - The Night i Cure for pain\n(02-26-2015, 11:06 PM)elektropionir Wrote: i od prilike sve sto je iron maiden ikada napravio\nUf! Sad si me kupio!!!\nSmak ce odrzati koncert 20. Juna na Uscu.\nPredgrupa Epilog i Thimble.\n09-06-2016, 07:29 PM (This post was last modified: 09-06-2016, 07:29 PM by Zvu.)\nIme albuma i pseudonim izvođača. Ne znam zašto ali ovih dana mi je ovakva muzika preko potrebna.\nMožda za nekog audiofilska bla bla muzika, ali ne biram ja na šta ću da se naložim (:\nLudovic Navarre je legenda, on nema losu plocu. Tourist si sigurno slusao? Kakav je to album … Fenomenalan muzicar. Ja ga pratim od prvog albuma … Nekako se uz njega uvek provlacio i Jestofunk\n09-06-2016, 09:51 PM (This post was last modified: 09-06-2016, 09:54 PM by Zvu.)\nNisam slušao Tourist. Nekako ne volim da "izrabljujem" izvođače. Dešavalo mi se da neke više ne mogu da slušam jer preterujem. Sada puštam da mi muzika sama dođe. Slušam neki album dok ne dođe do toga da ga maltene znam na pamet. Onda mi se više taj žanr ili senzibilitet ne sluša pa pređem na drugo. E tek onda kad mi se opet prisluša takva muzika, tražim drugi album. Preslušam taj drugi, pa prvi - malo upoređujem, razmišljam u čemu se razlikuju.\nTako to nekako, bar kod mene, ide\nSad tek vidim da si ranije u ovoj temi naveo Tourist kao jedan od svojih albuma koji spadaju u kriterijum. Možda mi odatle i ideja za St Germain - podsvest čuda čini.\nMoraću da preslušam i njega\n09-24-2017, 10:47 PM (This post was last modified: 09-25-2017, 09:20 PM by Zvu.)\nIspisah veliki post, a onda obrišem. Zvučalo kao lament nad sudbinom, a od toga niko ništa nema.\nElem, poslednjih 5 dana aktivno trošim klasičnu muziku (na zvučnicima pošto moja lepša polovina nije baš ljubitelj klasike no nije tu od srede - uglavnom slušam na slušalicama na poslu ali to nije ni približno ovome), a odmaram uz Džoni Keša. Sad, za Keša neću ništa da nabacujem jer tu nisu toliko bitni albumi (bar meni) koliko pojedine pesme koje imaju određeni vajb koji mi prija. Glede klasike - živimo u vrlo uzbudljiva vremena. Da ne dužim, par albuma me je kupilo. Koliko dugo će se vrteti, ne znam - verovatno dok mi se ne smuče.\nArvo Pärt - Simphony No.1\nArvo Pert - estonski kompozitor klasične muzike koji živi i radi u Berlinu. Neverovatno otkriće za mene. Smeštaju ga u koš sa velikanima koji su upokojeni po par stotina godina.\nTu se nekako našao i Hans Cimer (nije klasičar ali ipak ozbiljan kompozitor) i njegov rad na filmu Interstellar - neverovatno. Ovde ozbiljniji zvučnici dolaze do izražaja jer ladno ima tonova na 20-25Hz - pokušavao je da objasni stvari orguljama. Ne sme se (preterano) pojačavati jer postoji ozbiljna mogućnost da prošetate membrane po susedstvu Čuje se vazduh kako prolazi kroz cevi kad orgulje dišu - ako se skine lossless.\nGlede albuma kao celine, ima nekih zaokreta (po mom mišljenju) kod Perta - u smislu da mi album ili ne deluje dovršeno ili da se tu nalaze kompozicije kojima možda i nije baš mesto. Moguće da tu ima mog nepotpunog razumevanja tematike jer nemam decenije staža slušanja klasične muzike pa da odmah shvatim šta se htelo reći nekim albumom. Nasuprot tome, Hans Cimer drži za ruku i vodi kroz celu priču. Deluje mi kao da nije pravio muziku za film već za sebe, a oni su je iskoristili za film. U svakom slučaju, koncepcijski jako dobro povezan, a redosled pesama smislen. Jako lep, kompletan album. Pri tom je Kris Nolan ispao car\n09-25-2017, 06:36 PM (This post was last modified: 09-25-2017, 06:37 PM by Braca.)\nPosle nekoliko loših iskustava s "modernom klasikom" nisam se mnogo interesovao za taj pravac, ali ovo je nešto sasvim drugo!\nZa početak, naručio sam njegovu kompletnu muziku za klavir i gudače jer sam se "navukao" već posle prvih deset taktova.\nMislim da će nastavak biti njegova vokalna muzika, a za orkestarsku će mi trebati malo vremena.\nU svakom slučaju, puno hvala za ovaj "pointer".\nP.S. Komentar se odnosi na Arvo Pärt-a.\n09-25-2017, 09:09 PM (This post was last modified: 09-25-2017, 09:14 PM by Zvu.)\nJa isto ne znam šta bih pre.\nA u Tabula Rasa kreće od uvođenja redova violina, pa svakim sledećim taktom uvodi čelo, bas, dok ne završi na klaviru i to samo leva ruka.\nZa Alinu - šok:\n(09-25-2017, 09:09 PM)Zvu Wrote: Ja isto ne znam šta bih pre.\nDa, to sam čuo posle prvih par minuta slušanja "Mirror in mirror" i onda naručio "Brilliant Classics - 95053: Arvo Pärt, The Complete Piano Music". Postoji i vinil verzija - dve ploče.\nUz to, naša unuka se zove Elina i upravo je počela sa časovima violine .\nTreba sad izdržati narednih pet dana dok ne stignu diskovi. Moraću da premostim ekstrakcijom sa YouTube i da zažmurim zbog MP3.\nКод Руса не важи ни ПИПА ни СОПА.\nUpravo stiglo - melem za dušu!\nBiće ovo jedan vrlo prijatan vikend .\n12-23-2017, 12:52 AM (This post was last modified: 12-23-2017, 12:53 AM by Alex.)\nUšao na temu samo da podelim šta volim da poslušam, ceo album, a nisam slušao odavno i mnogo me razveselio večeras:\nI onda ajde čisto da kliknem da vidim šta je ovo Zvule okačio, prvi put vidim...\n(09-25-2017, 09:09 PM)Zvu Wrote:\nPa ovo je STRAVA! Ljubitelj sam Betovena i Mocarta, ovo kao da je njihova savršena mešavina!\nCurrent time: 02-24-2018, 03:01 PM Powered By MyBB, © 2002-2018 MyBB Group.


Moj izbor 2020 - Hvala vam što ste glasali - Moj izbor - nagrada potrošača\nMoj izbor 2020 – Hvala vam što ste glasali\nHvala vam što ste svojim glasovima doprineli da i ove godine izaberemo i nagradimo najbolje domaće proizvode i brendove u akciji „Moj izbor“.\nDA BISTE SE VRATILI NA LISTU KATEGORIJA I IZABRALI NOVU KATEGORIJU U KOJOJ ŽELITE DA GLASATE, KLIKNITE NA OVAJ LINK.\nDve hiljade potrošača širom Srbije će, po deseti put, svojim glasovima odlučiti koji domaći proizvodi i brendovi su zaslužili priznanje „Moj izbor“. Ali, pre toga, vi ćete odlučiti koji brendovi će se plasirati u finale!\nOvom akcijom podstičemo poboljšanje kvaliteta robe i usluga u Srbiji, jer isključivo naši potrošači svojim glasovima odlučuju koji domaći proizvodi i brendovi zaslužuju da dobiju nagradu potrošača „Moj izbor 2020“.\nPozivamo vas da na početnoj stranici www.MojIzbor.rs izaberete još neku kategoriju i da glasate za svoje favorite.\nHvala vam na glasanju i podršci!\nDodelu priznanja Moj izbor za najomiljenije domaće proizvode i brendove po deseti put organizuje udruženje Moja Srbija, sa ciljem podsticanja razvoja domaće proizvodnje i promocije kvaliteta domaćih proizvoda i brendova.\nAkciju Moj izbor 2020 organizujemo uz podršku potpredsednice Vlade Republike Srbije Zorane Mihajlović, Ministarstva građevinarstva, saobraćaja i infrastrukture Republike Srbije i Grada Beograda.\nOve godine, u konkurenciji za nagradu naći će se oko 1.000 domaćih proizvoda i brendova u 27 kategorija, a glasanje će biti organizovano u dva kruga. U prvom krugu će glasati korisnici interneta, a brendovi sa najvećim brojem glasova će se plasirati u finale, gde će ih, u svakoj kategoriji, čekati po pet najbolje plasiranih brendova iz prošlogodišnje akcije. Finalno glasanje će biti obavljeno na terenu, širom Srbije.


Vesti Archives - Page 2 of 48 - Kolubarski Info\nSRPSKI PRIRODNI RESURSI PRODAJU SE STRANCIMA ZA MALE PARE Dejan Milijanović – plaćenik stranih rudarskih kompanija iz poreskih rajeva!\numadmin February 7, 2022 0 Komentara\nDejan Milijanović, prvi rudar Srbije, kako to on voli da kaže, Lav promena kako sebe zove. Pored svoje karijere u rudniku Kolubara i kao bivši Izvršni Direktor za proizvodnju uglja\numadmin February 4, 2022 0 Komentara\nČetiri najveća energetska preduzeća ne žele da komuniciraju sa Ministarstvom rudarstva i energetike (MRE), niti da učestvuju u radnim grupama u organizaciji ovog portfelja. Kako “Novosti” saznaju posle Elektroprivrede Srbije,\numadmin February 3, 2022 0 Komentara\nPredsednik opštine Ljig Dragan Lazarević i predsednik opštine Lajkovac Andrija Živković posetili su danas Ministarstvo državne uprave i lokalne samouprave, gde su sa ministarkom Marijom Obradović razgovarali o budućoj\nSindikat radnika Elektroprivrede Srbije oglasio se saopštenjem za javnost povodom poslednjih događaja. Soopštenje prenosimo u celosti: “Svedoci smo učestalih i bezprizornih napada na JP EPS od strane, pre svega onih\numadmin January 12, 2022 0 Komentara\nBroj novozaraženih u Kolubarskom okrugu je pet puta veći u odnosu na pre sedam dana. Ista situacija je i u gradu Valjevu. U Kovid ambulanti valjevskog Doma zdravlja je broj\numadmin January 8, 2022 0 Komentara\nU okviru manifestacije Beogradska zima, večeras je uz muzičko-scenski nastup i vatromet otvoreno klizalište na Trgu Republike u Beogradu. Klizalište će biti otvoreno do 28. februara, a radiće svakog dana\nNajbolji teniser sveta Novak Đoković neće moći da brani titulu na Australijan openu, nakon što su federalne vlasti Australije odbile da mu odobre vizu za ulazak u Melburn kao nevakcinisanoj\numadmin January 4, 2022 0 Komentara\nMinistarstvo energetike i rudarstva kojim upravlja Zorana Mihajlović odugovlačilo je izdavanje dozvole za upotrebu kopa E, zbog čega je i došlo do privremenog kolapsa energetskog sistema Srbije. Ministarstvo je mesecima


Efekat Silvije Plat - Portal o invalidnosti\nPosted on Feb 13 2020 - 11:26am by Redakcija\nmentalno zdravlje i kreativnostsilvija plat\nU popularnoj kulturi uvreženi su stereotipi o tome da su pesnici depresivni, a da su naučnici ludi. Zapravo, ideja o vezi između kreativnosti i mentalnog poremećaja doseže do vremena kada je Aristotel pisao da su eminentni filozofi, političari, pesnici i umetnici skloni melanholiji.\nMnogobrojni su primeri znamenitih stvaralaca koji su bili izuzetno uspešni, ali su imali (ili se pretpostavlja da su imali) poteškoće na planu mentalnog zdravlja: Virdžinija Vulf, Vinsent van Gog, Robert Šuman…\nNeka istraživanja potvrđuju ta zapažanja otkrivajući da su pisci, kao i umetnici uopšte, skloniji mentalnim poremećajima, a da su osobe koje žive sa depresijom i poremećajima raspoloženja sklonije kreativnosti. Prema nekim istraživačima, kreativni ljudi su pod nešto većim rizikom, dok drugi tvrde da postoji ozbiljnija veza: 30% veća verovatnoća da osoba ima bipolarni poremećaj.\nIpak, takva istraživanja obično su metodološki problematična (retrospektivna su, upitno je koliko je uzorak reprezentativan, oslanjaju se na nepouzdane biografije, nema jasne definicije kreativnosti). Uzimajući u obzir da nisu sve studije potvrdile vezu između kreativnosti i mentalnog poremećaja, specifična priroda te veze još uvek je upitna.\nDa li kreativnost prouzrokuje mentalni poremećaj?\n– Ne postoji veza između mentalnog poremećaja i kreativnog procesa – kaže psihijatar Albert Rotenberg koji je izučavao dobitnike Nobelove i Pulicerove nagrade. – Mentalni poremećaji kao što su anksioznost, poremećaj misli i depresija ometaju kognitivne i emocionalne procese neophodne za uspešnu kreativnost. To ne znači da ljudi koji stvaraju nemaju mentalne poremećaje, nego da možda tema i oblast kojom se bave više utiču na njihovo mentalno zdravlje nego sama kreativnost.\nDa li je važno koji tip kreativnosti je u pitanju?\n– Kreativni ljudi umetničkih profesija skloniji su mentalnim premećajima u odnosu na one koji nisu u umetničkim profeisijama nego se bave naukom ili preduzetništvom – navodi se u istraživanju Arnolda Ludviga.\nU retrospektivnoj studiji koja obuhvata 1629 pisaca psiholog Džejms Kaufman otkriva da su pesnici – naročito pesnikinje – sklonije mentalnim poremećajima u odnosu na druge pisce i da češće doživljavaju psihijatrijske hospitalizacije i pokušavaju samoubistva.\nU drugoj analizi od 520 eminentnih Amerikanki potvrđeno je da su pesnici skloniji mentalnim poremećajima i da češće doživljavaju lične tragedije u odnosu na novinare, vizualne umetnike i glumce. Ovo je Kaufman nazvao efektom Silvije Plat, po čuvenoj pesnikinji koja je živela sa depresijom u počinila samoubistvo.\nDa li su pobude kreativnih ljudi jedan od faktora?\nPrema Kaufmanovoj teoriji, kreativni ljudi, naročito eminentne pesnikinje, mogu biti sklonije mentalnim poremećajima ako su izložene vanjskim ograničenjima motivisanim međuljudskim odnosima.\nVrednovanje spoljašnjih faktora može štetiti pesnikinjinom mentalnom zdravlju, pretpostavlja se, jer visok nivo kreativnosti zahteva od osobe da prkosi gomili i da ignoriše ono što drugi misle. To znači da bavljenje pisanjem prouzrokuje više stresa – što vodi u veću izloženost mentalnim poremećajima.\nKakav je uticaj stigmatizacije mentalnih stanja?\n– U oblasti umetnosti, književnosti i muzike, prisutna je mnogo veća tolerancija prema mentalnim poremećajima nego u ostalim oblastima društva – objašnjava Rotenberg. – To verovatno dozvoljava osobama sa mentalnim poremećajima da u poeziji dosegnu nivo do kakvog ne bi mogli doći u preduzetništvu.\nU kakvoj su interakciji kreativno pisanje i mentalni poremećaji?\nPsiholog Džejms Penebejker je u nekoliko studija istražio pozitivne uticaje pisanja na zdravlje i mentalno zdravlje, ali samo ako pisac radi na narativu ili stvara veze između misli i osećanja. Po Kaufmanovoj teoriji, pesnici od pisanja nemaju takvu korist, jer su pesme veoma retko narativna forma.\nPenebeker upozorava da još uvek ne postoje podaci koji zapravo dokazuju da poezija nije od koristi. – Vrlo je moguće da je pisanje poezije Silviju Plat održavalo u životu duže nego što bi inače živela. Argument koji tome ne ide u prilog je taj što bavljenje poezijom veoma teško obezbeđuje sredstva za život.\nDebra Smit Bejli


Tanjug 12. juna 2021. 16:07\nVAŠINGTON – Zamenica pomoćnika američkog sekretara za odbranu, zadužena za Rusiju, Ukrajinu i Evroaziju Lora Kuper izjavila je danas da SAD žele da prošire vojnu saradnju sa Srbijom i da investiraju u kapacitete Srbije za učešće u mirovnim operacijama.\nPodsetivši da SAD učestvuju u međunarodnoj vojnoj vežbi „Platinasti vuk 21“ na jugu Srbije, Palmer je istakla da Vašington ima „viziju budućnosti u kojoj američka i srpska vojska učestvuju jedna pored druge u operacijama širom sveta“.\nOna je u razgovoru za „Glas Amerike“ ocenila da je saradnja Srbije i Pentagona porasla proteklih godina, posebno u oblasti borbe protiv terorizma.\n„Mislim da imamo zajedničke interese u domenu nacionalne bezbednosti, koji je globalne prirode. Mnogo toga možemo da naučimo jedni od drugih i mislim da obe strane to prepoznaju. Postoji zajednička svest o tome šta treba da naučimo i kako možemo da sarađujemo“, ističe Kuper.\nPodsetila je da su dve zemlje imale više zajedničkih antiteroristički vežbi koje su, prema njenoj oceni, bile korisne za obe strane, kao i da SAD ulažu u specifične mirovne kapacitete i vojnu inženjeriju da bi podržale Srbiju.\nKaže da za Pentagon nema „crvenih linija“ što se tiče vojne saradnje Srbije sa drugim zemljama, ali da je uvoz vojne opreme iz Rusije i Kine čini manje kompatibilnom za partnerstvo sa SAD.\n„Ne tražimo od Srbije da bira i ne povlačimo ‘crvene linije’ u pogledu toga kako Srbija funkcioniše u vojnoj saradnji, ali bismo voleli da Srbija nema zablude o tome kakav je partner Rusija. Želimo da Srbija poveća partnerstvo sa SAD i to je fokus naših odnosa“, zaključila je KUper.